**2022 ඔක්තෝම්බර් මස 18 වන දින නිවිතිගල ප්‍රාදේශීය සභා රැස්වීම් ශාලාවේදි පවත්වන ලද සභා රැස්විමේ වාර්තාවයි**.

**2022 ඔක්තෝම්බර් මස 18 වන දින නිවිතිගල ප්‍රාදේශීය සභා රැස්වීම් ශාලාවේදි පෙ.ව 10.00ට ආරම්භ කර පවත්වන ලද සභා රැස්විමේ වාර්තාවයි.**

 **පහත නම් සදහන් ගරු මන්ත්‍රීතුමන්ලා හා මන්ත්‍රීතුමියන් රැස්වීමට සහභාගී වූහ.**

* **නිවිතිගල ප්‍රාදේශීය සභා ගරු සභාපති කුලතුංග ලියනගේ මහතා**
* **නිවිතිගල ප්‍රාදේශීය සභා ගරු උප සභාපති විජිත වැරණියගොඩ මහතා**
* **නිවිතිගල ප්‍රාදේශීය සභා ගරු මන්ත්‍රී බුද්ධික ප්‍රේමරත්න මහතා**
* **නිවිතිගල ප්‍රාදේශීය සභා ගරු මන්ත්‍රී සොමී ගුණවර්ධන මහතා**
* **නිවිතිගල ප්‍රාදේශීය සභා ගරු මන්ත්‍රීනි ඉනෝකා ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රී චන්දු නිරෝෂන් මහතා**
* **නිවිතිගල ප්‍රාදේශීය සභා ගරු මන්ත්‍රී ලෝහිත වේරගම මහතා**
* **නිවිතිගල ප්‍රාදේශීය සභා ගරු මන්ත්‍රී ගාමිණී ඉන්ද්‍රජිත් නොරගල්ල මහතා**
* **නිවිතිගල ප්‍රාදේශීය සභා ගරු මන්ත්‍රී සුරංග ප්‍රභාත් මහතා**
* **නිවිතිගල ප්‍රාදේශීය සභා ගරු මන්ත්‍රී නුවන් ප්‍රසාද් මහතා**
* **නිවිතිගල ප්‍රාදේශීය සභා ගරු මන්ත්‍රී දුමින්ද සම්පත් මහතා**
* **නිවිතිගල ප්‍රාදේශීය සභා ගරු මන්ත්‍රී ලහිරු රත්නායක මහතා**
* **නිවිතිගල ප්‍රාදේශීය සභා ගරු මන්ත්‍රිනී ලක්මාලි ඩයස් අබේගුණවර්ධන මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී ගයනා චින්තානි මහත්මිය**
* **නිවිතිගල ප්‍රාදේශීය සභා ගරු මන්ත්‍රී සුසාන්ත රූපසිංහ මහතා**
* **නිවිතිගල ප්‍රාදේශීය සභා ගරු මන්ත්‍රී සුරේෂ් කාන්ත් මහතා**
* **නිවිතිගල ප්‍රාදේශීය සභා ගරු මන්ත්‍රිනී නීතා එක්නැලිගොඩ මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී නිශාන්ති ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී චම්පිකා මධුමති මහත්මිය**
* **නිවිතිගල ප්‍රාදේශීය සභා ගරු මන්ත්‍රී සුනිල් ශාන්ත ගුණතිලක මහතා**
* **නිවිතිගල ප්‍රාදේශීය සභා ගරු මන්ත්‍රී අජන්ත සිසිර කුමාර මහතා**
* **නිවිතිගල ප්‍රාදේශීය සභා ගරු මන්ත්‍රී ශාන්ත සේනා රත්නායක මහතා**
* **නිවිතිගල ප්‍රාදේශීය සභා ගරු මන්ත්‍රී චමින්ද කුමාර ප්‍රනාන්දු**
* **නිවිතිගල ප්‍රාදේශීය සභා ගරු මන්ත්‍රී ආර් ඒ වසන්ත මහතා**

 සහභාගී වූ නිලධාරින්,

එම්.කේ.පුෂ්පකුමාරි මිය-ලේකම්

පී.ආර් නයගරා නේදියන් රෝෂා මිය-කළමනාකරණ සේවා නිලධාරී

ගරු මන්ත්‍රීවරුන්ගේ හා මන්ත්‍රීතුමියන්ගේ පැමිණීම සනාථ කිරීම

* ගරු සභාපති කුලතුංග ලියනගේ මහතා අත්‍යාවශ්‍ය කටයුත්තක් සඳහා ගරු සභාවෙන් නික්ම ගිය අතර සභාවේ ඉදිරි කටයුතු කරගෙන යාම සඳහා ගරු උපසභාපති විජිත වැරණියගොඩ මහතා වෙත කටයුතු භාර දෙන ලදි.
* සියළුම මන්ත්‍රීවරුන් සභාවට පැමිණෙන ලදි.

2022.09.20 වන දින සභා වාර්තාව සභා සම්මත කිරිම.

2022.09.20 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බව ගරු උප සභාපති විජිත වැරණියගොඩ මහතා සභාවට යෝජනා කළ අතර ගරු මන්ත්‍රී සුසාන්ත රූපසිංහ මහතා විසින් ස්ථිර කරන ලදි.ඒ අනුව 2022.09.20 දිනැති සභා වාර්තාවේ සංශෝධන කිසිවක් නොතිබූ බැවින් ඉදිරිපත් කරන ලද සභා වාර්තාව යෝජනා ස්ථීරත්වයෙන් සභා සම්මත විය.

1. සභාපතිවරයා විසින් කරනු ලබන නිවේදන
2. යථා පරිදි කල් දි ඇති ප්‍රශ්ණ - නැත
3. ප්‍රාදේශීය සභාව වෙත එවන ලද සංදේශ, පෙත්සම්
4. යථා පරිදි කල්දි ඇති යෝජනා
	1. ගරු සභාපති කුලතුංග ලියනගේ මහතාගේ යෝජනා

**නිවිතිගල ප්‍රාදේශීය සභාව**

**2023 වර්ෂය සඳහා වරිපනම් බදු පැනවීම**

නිවිතිගල ප්‍රාදේශිය සභාව විසින් 2022 ඔක්තෝම්බර් මස 18 වන දින පවත්වන ලද මාසික මහ සභා රැස්වීමේදී තීරණ අංක 04.01.I (i) යටතේ පහත දැක්වෙන යෝජනාව සභා සම්මත කරන ලද බව මහජනතාව වෙත මෙයින් නිවේදනය කරනු ලැබේ.

2022 ඔක්තෝම්බර් මස 18 වැනි දින කුලතුංග ලියනගේ,

නිවිතිගල ප්‍රාදේශිය සභාව, සභාපති,

නිවිතිගල නිවිතිගල ප්‍රාදේශිය සභාව,

 නිවිතිගල

**යෝජනාව.**

1987 අංක 15 දරන ප්‍රාදේශීය සභා පනතේ

අ) 146 වන වගන්තියේ (1) උප වගන්තියෙන් ප්‍රාදේශීය සභාව වෙත පැවරී ඇති බලතල ප්‍රකාර නිවිතිගල ප්‍රාදේශීය සභා බල ප්‍රදේශයේ දියුණු කල ප්‍රදේශ ලෙස ප්‍රකාශයට පත් කරන ලද ප්‍රදේශ වල පිහිටි සියළුම නිවාසවල, ගොඩනැගිලිවල, ඉඩම්වල, ගෙපත්වල 2015 වර්ෂයේදී බලපැවැත්වූ තක්සේරු වටිනාකම 2023 වර්ෂය සදහා පිළිගැනීමටත්,

ආ) 134 වන වගන්තියේ (1) වන උපවගන්තියෙන් පැවරී ඇති බලතල ප්‍රකාර ඉහත කී වාර්ෂික වටිනාකමෙන් සියයට අටක (8%) ක වරිපනමක් 2023 වර්ෂය සදහා පනවා අය කිරීමටත් සහ

ඇ) ඒ වරිපනම්, එකී ප්‍රාදේශීය සභා පනතේ 134 වන වගන්තියේ (6) උපවගන්තියේ විධිවිධාන යටතේ එකී වර්ෂයේ මාර්තු 31, ජුනි 30, සැප්තැම්බර් 30 හා දෙසැම්බර් 31 යන දිනවලින් අවසන් වන කාර්තුවලදී සමාන වාරික හතරකින් ගෙවීමටත්

ඈ) එකී පනතේ 134 (7) උප වගන්තියෙන් පැවරී ඇති බලතල ප්‍රකාරව එකී වර්ෂයේ ජනවාරි මාසයේ 31 වන දින හෝ ඊට ප්‍රථම ගෙවුවහොත් වාර්ෂික වරිපනම් බද්දේ ප්‍රමාණයෙන් 10% ක වට්ටමක් ද , එකී වරිපනම් බද්ද සමාන වාරික වලින් ගෙවන අවස්ථාවක නම් ඒ වරිපනම් බද්දේ වාරිකය අයවිය යුතු කාල සීමා කිරීම පළමුවන මාසය ඇතුළත ගෙවුවහොත් ඒ වාරිකයේ ප්‍රමාණයෙන් 5% ක වට්ටමක් ද ලබා දීමට නිවිතිගල ප්‍රාදේශීය සභාව යෝජනා කරන්නීය.

**නිවිතිගල ප්‍රාදේශීය සභාව**

**2023 වර්ෂය සඳහා අක්කර බදු පැනවීම**

නිවිතිගල ප්‍රාදේශිය සභාව විසින් 2022 ඔක්තෝම්බර් මස 18 වන දින පවත්වන ලද මාසික මහ සභා රැස්වීමේදී තීරණ අංක 04.01.I (ii) යටතේ පහත දැක්වෙන යෝජනාව සභා සම්මත කරන ලද බව මහජනතාව වෙත මෙයින් නිවේදනය කරනු ලැබේ.

2022 ඔක්තෝම්බර් මස 18 වැනි දින කුලතුංග ලියනගේ,

නිවිතිගල ප්‍රාදේශිය සභාව, සභාපති,

නිවිතිගල නිවිතිගල ප්‍රාදේශිය සභාව,

 නිවිතිගල

**යෝජනාව**

1987 අංක 15 දරන ප්‍රාදේශීය සභා පනතේ

අ) 146 වන වගන්තියේ(1) වන උප වගන්තියෙන් පැවරී ඇති බලතල ප්‍රකාර නිවිතිගල ප්‍රාදේශීය සභා ප්‍රදේශයේ පිහිටි අක්කර බද්දට යටත් සෑම ඉඩමකම 2018 වර්ෂයේදී බලාත්මක වූ සත්‍යෙක්ෂණය 2023 වර්ෂයේ සත්‍යෙක්ෂණය ලෙස පිළිගැනීමටත්,

ආ) 134 වන වගන්තියේ (3) වන උප වගන්තියෙන් ප්‍රාදේශීය සභා වෙත පැවරී ඇති බලතල ප්‍රකාර, එකී උප වගන්තියේ පළමු අතුරු විධානය යටතේ 1989.02.03 දිනැති අංක IV(අ) දරණ ගැසට් පත්‍රයේ පළ කරන ලද නියමයකින් අක්කර බද්ද නියම කිරීමේ සහ අය කිරීමේ කාර්යය සදහා පළාත් පාලන අමාත්‍යවරයා විසින් විශේෂ ප්‍රදේශයක් ලෙස ප්‍රකාශයට පත් කරනලද ප්‍රදේශයේ පිහිටි එක් එක් ඉඩම් හෙක්ටයාරය මත පහකට අඩු නමුත් හෙක්ටයාර් එකකට නොඅඩු සෑම ඉඩමක් මත රු. 50.00 අනුප්‍රමාණයට අනුව වූ අක්කර බද්දක් සහ හෙක්ටයාර් පහක් හෝ ඊට වැඩිවන සෑම ඉඩමක් මත රු. 10.00 බැගින් වූ අක්කර බද්දක් 2022 වර්ෂයේදී පනවා අයකිරීමට සහ,

ඇ) 134 වන වගන්තියේ (7) වන උප වගන්තියෙන් පැවරී ඇති බලතල ප්‍රකාර, වාර්ෂික අක්කර බද්ද වර්ෂයේ ජනවාරි මාසයේ 31 වන දින හෝ ඊට ප්‍රථම ගෙවුවහොත් එම වාර්ෂික අක්කර බද්දේ ප්‍රමාණයෙන් 10% වට්ටමක්ද, ඒ අක්කර බද්ද වාරික වලින් ගෙවන අවස්ථාවක නම් ඒ අක්කර බද්දේ වාරිකය අයවිය යුතු කාල සීමා කිරීම පළමු වන මාසය ඇතුළත ගෙවුවහොත් ඒ වාරිකයේ ප්‍රමාණයෙන් 5% වට්ටමක්ද, ලබා දීමට නිවිතිගල ප්‍රාදේශීය සභාව යෝජනා කරන්නීය.

**නිවිතිගල ප්‍රාදේශීය සභාව**

**2023 වර්ෂය සඳහා බලපත්‍ර ගාස්තු පැනවීම**

නිවිතිගල ප්‍රාදේශිය සභාව විසින් 2022 ඔක්තෝම්බර් මස 18 වන දින පවත්වන ලද මාසික මහ සභා රැස්වීමේදී තීරණ අංක 04.01.I (iii) යටතේ පහත දැක්වෙන යෝජනාව සභා සම්මත කරන ලද බව මහජනතාව වෙත මෙයින් නිවේදනය කරනු ලැබේ.

2022 ඔක්තෝම්බර් මස 18 වැනි දින කුලතුංග ලියනගේ,

නිවිතිගල ප්‍රාදේශිය සභාව, සභාපති,

නිවිතිගල නිවිතිගල ප්‍රාදේශිය සභාව,

 නිවිතිගල

**යෝජනාව**

1987අංක 15 දරණ ප්‍රාදේශීය සභා පනතේ147 හා 149 වන වගන්ති ප්‍රකාරව නිවිතිගල ප්‍රාදේශීය සභාව වෙත පැවරී ඇති බලතල ප්‍රකාරව, 2019/12/05 දිනැති 2152/40 අති විශේෂ ගැසට් පත්‍රෙය් පල කර ඇති මහජන සෞඛ්‍යයට අදාළ වාර්ෂික බලපත්‍රයක් ලබා ගත යුතු කාර්යය අතුරින් කිසිවක් සදහා සහ පහත 1 වන උප ලේඛනයේ කාර්යයන් සදහා යම් පරිශ්‍රයක් හෝ ස්ථානයක් 2023 වර්ෂයේදී  කරගෙන යාම සදහා නිකුත් කරනු ලබන යම් බලපත්‍රයක් මත, පහත දැක්වෙන 2 වන උපලේඛනයේ **I** තීරුවේ සදහන් යම් විෂයාංකයක වාර්ෂික වටිනාකම මත **I** **I** වන තීරුවේ අනුරූප සටහනේ දක්වා ඇති අනුප්‍රමාණ අනුව වූ බලපත්‍ර ගාස්තුවක් පනවා අය කළ යුතු යැයි නිවිතිගල ප්‍රාදේශීය සභාව යෝජනා කරන්නීය.

**I** වන උප ලේඛනය

**අප්‍රසන්න ව්‍යාපාර**.

1. රසකැවිලි, බයිට් වර්ග නිෂ්පාදනය හා විකිණීම.
2. පැකට් බඩු වර්ග සකස් කර විකිණීම.
3. පැණි හෝ හකුරු නිෂ්පාදනය හා විකිණීම.
4. යෝගට් නිෂ්පාදනය හා විකිණීම.
5. බිම්මල් නිෂ්පාදනය.
6. තේ කොළ ගබඩා.
7. බුලත්/ පුවක්/ බුලත් විට විකිණීම.
8. බෙහෙත් බඩු/ කුළු බඩු නිපදවීම.
9. ඇදුම් මැසීමේ ස්ථාන.
10. හරිත පත්‍ර ආශ්‍රිත ව්‍යාපාර.
11. කරවල වේලා සකස් කිරීම හෝ ගබඩා කිරීම හා විකිණීම.
12. විනාකිරි සෑදීම.
13. මී කිරි නිෂ්පාදනය හා අළෙවිය.
14. බේකරියක් පවත්වාගෙන යාම.
15. දත් බැදීමේ ස්ථාන.
16. කෘෂි රෝපණ ද්‍රව්‍ය හා පැළ ගෙන්වීම, නිෂ්පාදනය හා බෙදාහැරීමේ ව්‍යාපාර

**අන්තරාදායක ව්‍යාපාර.**

1. රෙකෝඩ්බාර් එකක් පවත්වාගෙන යාම.
2. සිසිල් බීම ග්‍රෝස් එකකට වැඩියෙන් ගබඩා කර තබා ගැනීම හෝ විකිණීම.
3. සිරප් හෝ පළතුරු බීම වර්ග නිපදවීම හෝ විකිණීමේ ස්ථානයක් පවත්වාගෙන යාම.
4. පොල් අතු ගබඩා කිරීම හෝ විකිණීමේ ස්ථානයක් පවත්වාගෙන යාම.
5. ස්වභාවික රූපලාවන්‍ය නිෂ්පාදන.

**අන්තරාදායක හා අප්‍රසන්න ව්‍යාපාර.**

1. අයිස් ක්‍රීම් නිපදවීම
2. සිනමා ශාලා
3. හාල් වෙළදාම් කරන ස්ථාන
4. සාප්පු බඩු විකිණීමේ ස්ථාන
5. සත්ත්ව ගොවිපළක් පවත්වාගෙන යාම
6. සම්බාහන මධ්‍යස්ථාන

 2 වන උප ලේඛනය

**I වන තීරය I I වන තීරය**

වාර්ෂික වටිනාකම, රු. 750.00 නොඉක්මවන අවස්ථාව රු. 500.00

රු. 750.00 ඉක්මවන එහෙත් රු. 1, 500.00 නොඉක්මවන

 අවස්ථාවක රු. 750.00

රු. 1500.00 ඉක්මවන අවස්ථාවක රු.1,000.00

**නිවිතිගල ප්‍රාදේශීය සභාව**

**2023 වර්ෂය සඳහා කර්මාන්ත බදු පැනවීම**

නිවිතිගල ප්‍රාදේශිය සභාව විසින් 2022 ඔක්තෝම්බර් මස 18 වන දින පවත්වන ලද මාසික මහ සභා රැස්වීමේදී තීරණ අංක 04.01.I (iv) යටතේ පහත දැක්වෙන යෝජනාව සභා සම්මත කරන ලද බව මහජනතාව වෙත මෙයින් නිවේදනය කරනු ලැබේ.

2022 ඔක්තෝම්බර් මස 18 වැනි දින කුලතුංග ලියනගේ,

නිවිතිගල ප්‍රාදේශිය සභාව, සභාපති,

නිවිතිගල නිවිතිගල ප්‍රාදේශිය සභාව,

 නිවිතිගල

**යෝජනාව**

1987 අංක 15 දරණ ප්‍රාදේශීය සභා පනතේ

අ) 150 වන වගන්තියේ (1) වන උප වගන්තියෙන් පැවරී ඇති බලතල ප්‍රකාර නිවිතිගල ප්‍රාදේශීය සභා ප්‍රදේශය තුළ 2023 වර්ෂයේදී පවත්වාගෙන යනු ලබන මෙහි පහත උප ලේඛණයේ 1 වන තීරයේ නිරූපිත යම් කර්මාන්තයක් සම්බන්ධයෙන්, එම කර්මාන්තය කරගෙන යනු ලබන පරිශ්‍රයේ වාර්ෂික වටිනාකම එම උප ලේඛනයේ ii වන තීරයේ අනුරූප සටහනේ නිරූපිත අනුප්‍රමාණ අනුව වූ කර්මාන්ත බද්දක් 2023 වර්ෂයේදී පනවා අයකිරීමට,

ආ) 2022 දෙසැම්බර් 31 වන දින පැවති යම් කර්මාන්තයක් වූ විට ය‍ථෝක්ත බද්ද 2023 අප්‍රේල් මස පළමුවන දිනට ප්‍රථම කර්මාන්තය කරගෙන යනු ලබන තැනැත්තා විසින් ප්‍රාදේශීය සභාවට ගෙවනු ලැබිය යුතු යැයි විධාන කිරීමට, සහ

ඇ) 2023 වර්ෂයේදී ආරම්භ කරනු ලබන යම් කර්මාන්තයක් සම්බන්ධයෙන් වූ විට යථෝක්ත බද්ද කර්මාන්තය ආරම්භ කර මාස තුනක් (03) ක් ඇතුළත කර්මාන්තය කරගෙන යනු ලබන තැනැත්තා විසින් ප්‍රාදේශීය සභාවට ගෙවනු ලැබිය යුතුයැයි ප්‍රාදේශීය සභාව යෝජනා කරන්නීය.

කර්මාන්ත බදු පැනවීමට අදාළ වන ව්‍යාපාර.

|  |  |  |
| --- | --- | --- |
| බලපත්‍ර අනු අංකය | කර්මාන්තයේ බලපත්‍රයේ ස්වභාවය | ස්ථානයේ වාර්ෂික වටිනාකම රුපියල් |
| 750 ඉක්මවන අවස්ථා | 750 ඉක්මවන එහෙත් 1500 නොයික්මවන අවස්ථා | 1500 ඉක්මවන අවස්ථා |
| 01 | හදුන්කූරු නිපදවීම හා විකිණීම  | 500.00 | 750.00 | 1000.00 |
| 02 | අභ්‍යාස පොත් නිපදවීම | 500.00 | 750.00 | 1000.00 |
| 03 | සෙල්ලම් බඩු, විසිතුරු බඩු නිපදවීම | 500.00 | 750.00 | 1000.00 |
| 04 | මදුරු දැල් සැකසීම | 500.00 | 750.00 | 1000.00 |
| 05 | අත්කම් භාණ්ඩ නිපදවීම | 500.00 | 750.00 | 1000.00 |
| 06 | බෑග් නිපදවීම | 500.00 | 750.00 | 1000.00 |
| 07 | පින්තූර රාමු කිරීම | 500.00 | 750.00 | 1000.00 |
| 08 | යකඩ ග්‍රීල් නිෂ්පාදනය කිරීම | 500.00 | 750.00 | 1000.00 |
| 09 | රබර් සීල්, නාම පුවරු සැකසීම | 500.00 | 750.00 | 1000.00 |
| 10 | යකඩ තලන කම්මලක් පවත්වාගෙන යාම | 500.00 | 750.00 | 1000.00 |
| 11 | වී මෝලක් පවත්වාගෙන යාම. | 500.00 | 750.00 | 1000.00 |
| 12 | ජල පොම්ප යන්ත්‍ර හෝ විදුලි උත්පාදන යන්ත්‍ර කුලියට දීම හෝ විකිණීමේ ස්ථානයක් පවත්වාගෙන යාම. | 500.00 | 750.00 | 1000.00 |
| 13 | ශබ්ද විකාශන යන්ත්‍ර කුලියට දීමේ ස්ථාන. | 500.00 | 750.00 | 1000.00 |
| 14 | ප්‍රවෘත්ති පත්‍ර හෝ සගරා විකිණීමේ ස්ථාන. | 500.00 | 750.00 | 1000.00 |
| 15 | තරාදිපඩි අලුත්වැඩියාව. | 500.00 | 750.00 | 1000.00 |
| 16 | ලී කැටයම් කැපීම හෝ විකිණීමේ ස්ථාන. | 500.00 | 750.00 | 1000.00 |

**නිවිතිගල ප්‍රාදේශීය සභාව**

**2023 වර්ෂය සඳහා ව්‍යාපාර බදු පැනවීම**

නිවිතිගල ප්‍රාදේශිය සභාව විසින් 2022 ඔක්තෝම්බර් මස 18 වන දින පවත්වන ලද මාසික මහ සභා රැස්වීමේදී තීරණ අංක 04.01.I (v) යටතේ පහත දැක්වෙන යෝජනාව සභා සම්මත කරන ලද බව මහජනතාව වෙත මෙයින් නිවේදනය කරනු ලැබේ.

2022 ඔක්තෝම්බර් මස 18 වැනි දින කුලතුංග ලියනගේ,

නිවිතිගල ප්‍රාදේශිය සභාව, සභාපති,

නිවිතිගල නිවිතිගල ප්‍රාදේශිය සභාව,

 නිවිතිගල

**යෝජනාව**

1987 අංක 15 දරණ ප්‍රාදේශීය සභා පනතේ,

අ) 152 වන වගන්තියේ (1) වන උප වගන්තියෙන් පැවරී ඇති බලතල ප්‍රකාර නිවිතිගල ප්‍රාදේශීය සභා බල ප්‍රදේශය තුළ, 2023 වර්ෂයේදී මෙහි පහත පළමුවන උප ලේඛනයේ සදහන් යම් ව්‍යාපාර ස්ථානයක් පවත්වාගෙන යනු ලබන සෑම තැනැත්තෙක් විසින්ම එම ව්‍යාපාර ස්ථානයේ වාර්ෂික වටිනාකම මෙහි පහත සදහන් දෙවන උප ලේඛනයේ I වන තීරයේ සදහන් වාර්ෂික වටිනාකම ඉක්මවා යන විට එම උප ලේඛනයේ II වන තීරුවේ සදහන් අනුප්‍රමාණ අනුව වූ බද්දක් 2023 වර්ෂයේදී පනවා අය කිරීමට,

ආ) 2022 දෙසැම්බර් 31 වන දින පැවති යම් කර්මාන්තයක්වූ විට යථෝක්ත බද්ද 2023 අප්‍රේල් මස පළමුවන දිනට ප්‍රථම කර්මාන්තයකරගෙන යනු ලබන තැනැත්තා විසින් ප්‍රාදේශීය සභාවට ගෙවනු ලැබිය යුතු යැයි විධාන කිරීමට සහ,

ඇ) 2023 වර්ෂයේදී ආරම්භ කරනු ලබන යම් කර්මාන්තයක් සම්බන්ධයෙන් වූ විට යථෝක්ත බද්ද කර්මාන්තයආරම්භ කර මාස තුනක් (03) ඇතුළත කර්මාන්තය කරගෙන යනු ලබන තැනැත්තා විසින් ප්‍රාදේශීය සභාවට ගෙවනු ලැබිය යුතු යැයි ප්‍රාදේශීය සභාව යෝජනා කරන්නීය.

උප ලේඛණය

පළමුවන කොටස

1. සමූපකාර තොග වෙළදසැලක් පවත්වාගෙන යාම
2. ආයුර්වේද හා බටහිර බෙහෙත්හලක් පවත්වාගෙන යාම
3. සුළු අපනයන බෝග මිලට ගැනීමේ ස්ථානයක් පවත්වාගෙන යාම
4. ස්වර්ණාභරණ විකිණීමේ ස්ථානයක් පවත්වාගෙන යාම
5. පොත්පත්, ලිපිද්‍රව්‍ය විකිණීමේ ස්ථානයක් පවත්වාගෙන යාම
6. විදුලි උපකරණ විකිණීමේ/අලුත්වැඩියා කිරීමේ ස්ථානයක් පවත්වාගෙන යාම
7. දෘෂ්ටි උපකරණ හා ඇස් කණ්ණාඩි විකිණීමේ ස්ථානයක් පවත්වාගෙන යාම
8. ලොතරැයි විකිණීමේ ස්ථානයක් පවත්වාගෙන යාම
9. රටබීම විකිණීමේ ස්ථානයක් පවත්වාගෙන යාම
10. ගෘහ භාණ්ඩ/කාර්යාල භාණ්ඩ විකිණීමේ ස්ථානයක් පවත්වාගෙන යාම
11. ඔරලෝසු අලුත්වැඩියා කිරීමේ ස්ථානයක් පවත්වාගෙන යාම
12. ඡායාරූප ශාලාවක් පවත්වාගෙන යාම
13. අමු තේ දළු මිලට ගෙන විකිණීමේ ස්ථානයක් පවත්වාගෙන යාම
14. සීඩී/වීසීඩී/ඩීවීඩී තැටි කුලියට දීම
15. ජංගම දුරකථන විකිණීමේ ස්ථානයක් පවත්වාගෙන යාම
16. ශාරීරික අභ්‍යාස පුහුණු ආයතනයක් පවත්වාගෙන යාම
17. පොල් මිලට ගැනීමේ ස්ථානයක් පවත්වාගෙන යාම
18. පරිගණක පුහුණු ආයතනයක් පවත්වාගෙන යාම
19. පූජා භාණ්ඩ අලෙවිසැලක් පවත්වාගෙන යාම
20. ගෘහස්ථ සූර්යය බල පද්ධති අලෙවිසැලක් පවත්වාගෙන යාම
21. යන්ත්‍රසූත්‍ර කුලියට දීමේ ස්ථානයක්/ උත්සව භාණ්ඩ කුලියට දීමේ ස්ථානයක් පවත්වාගෙන යාම
22. බැංකු/මූල්‍ය ආයතනයක්/රක්ෂණ සමාගමක් පවත්වාගෙන යාම
23. පෞද්ගලික අධ්‍යාපන ආයතන පවත්වාගෙන යාම
24. හාර්ඩ්වෙයාර් එකක් පවත්වාගෙන යාම
25. ප්‍රසිද්ධ වෙන්දේසි මධ්‍යස්ථානයක් පවත්වාගෙන යාම
26. ජෝතිෂ්‍ය කටයුතු මධ්‍යස්ථානයක් පවත්වාගෙන යාම
27. උකස් මධ්‍යස්ථානයක් පවත්වාගෙන යාම
28. නොතාරිස්/නීතිඥ/පුද්ගලික මිනින්දෝරු ආයතනයක් පවත්වාගෙන යාම
29. රියදුරු පුහුණු ආයතනයක් පවත්වාගෙන යාම
30. මිනී පෙට්ටි නිපදවීම/විකිණීම
31. කොම්පෝස්ට් නිපදවීම/විකිණීම
32. සැලසුම් ශිල්පී ආයතනයක් පවත්වාගෙන යාම
33. අමු තේ දළු මිළට ගෙන විකිණීම
34. තේ/රබර්/ඇගළුම් කර්මාන්ත ශාලාවක් පවත්වාගෙන යාම
35. රබර් සීල් සකස් කරන ස්ථානයක් පවත්වාගෙන යාම
36. ලියවන පට්ටල
37. දුරකථන සන්නිවේදන කුළුණු පවත්වාගෙන යාම
38. නියෝජිත තැපැල්හලක් පවත්වාගෙන යාම
39. කොන්ත්‍රාත්කරුවන්
40. විදේශීය රැකියා නියෝජිත ආයතන
41. කුඩා පරිමාණයේ විදුලි බලාගාර පවත්වාගෙන යාම
42. ඉන්ධන පිරවුම්හල්
43. පොදු දුරකථන කුටීර පවත්වාගෙන යාම
44. මැණික් මිළදී ගැනීමේ ස්ථානයක් පවත්වාගෙන යාම
45. ශ්‍රමිකයින් සැපයීමේ ව්‍යාපාර.
46. යාන්ත්‍රික ඉංජිනේරු කටයුතු සදහා පුහුණු ශ්‍රමිකයින් සැපයීම.
47. අන්තර්ජාලය හරහා භාණ්ඩ ගෙන්වා බෙදා හැරීම.
48. පූර්ව ළමාවිය සංවර්ධන මධ්‍යස්ථාන.
49. දිවා සුරැකුම් මධ්‍යස්ථාන
50. කඩදාසි/කාඩ්බෝඩ් ආශ්‍රිත නිෂ්පාදන නිපදවීම හා අළෙවිය
51. භාණ්ඩ අපනයනය කිරීමේ ව්‍යාපාරය.
52. සෞන්දර්ය/ ක්‍රීඩා පුහුණුවන්නන් සදහා පහසුකම් සැපයීමේ ව්‍යාපාරය.
53. මගී ප්‍රවාහන සේවය.
54. කුඩා හා මධ්‍ය පරිමාණ ජල විදුලි බලාගාර.
55. ගෑස් පිරවුම්හල්.
56. කාබනික පොහොර නිෂ්පාදනය හා අළෙවිය
57. ලිහිසි තෙල් අළෙවිය

දෙවන කොටස

Iවන තීරුව IIවන තීරුව

බද්දට අදාළ වන වර්ෂයට පෙර වර්ෂයේ ව්‍යාපාරයෙන් ලත් ලැබීම් ප්‍රමාණය ගෙවිය යුතු වාර්ෂික බද්ද රු. ශ.

1. රු. 6000.00 නොඉක්මවන අවස්ථාවක කිසිවක් නැත

2. රු. 6000.00 ඉක්මවන නමුත් 12,000 නොඉක්මවන අවස්ථාවක රු. 90.0

3. රු. 12000.00 ඉක්මවන නමුත් 18,750 නොඉක්මවන අවස්ථාවක රු. 180.0

4. රු. 18,750.00 ඉක්මවන නමුත් 75,000 නොඉක්මවන අවස්ථාවක රු. 360.0

5. රු. 75,000 ඉක්මවන නමුත් 150,000 නොඉක්මවන අවස්ථාවක රු. 1200.0

6. රු. 150,000 ඉක්මවන අවස්ථාවක රු. 3000.0

**නිවිතිගල ප්‍රාදේශීය සභාව**

**2023 වර්ෂය සඳහා විනෝද බදු පැනවීම**

නිවිතිගල ප්‍රාදේශිය සභාව විසින් 2022 ඔක්තෝම්බර් මස 18 වන දින පවත්වන ලද මාසික මහ සභා රැස්වීමේදී තීරණ අංක 04.01.I (vi) යටතේ පහත දැක්වෙන යෝජනාව සභා සම්මත කරන ලද බව මහජනතාව වෙත මෙයින් නිවේදනය කරනු ලැබේ.

2022 ඔක්තෝම්බර් මස 18 වැනි දින කුලතුංග ලියනගේ,

නිවිතිගල ප්‍රාදේශිය සභාව, සභාපති,

නිවිතිගල නිවිතිගල ප්‍රාදේශිය සභාව,

 නිවිතිගල

**යෝජනාව**

(267 වන අදිකාරිය වන) විනෝද බදු අඥාපනතේ දෙවන වගන්තියේ (1) වන උප වගන්තියෙන් පැවරී ඇති බලතල ප්‍රකාර, නිවිතිගල ප්‍රාදේශීය සභාවේ පරිපාලන සීමාව ඇතුළත වූ ප්‍රදේශයන්හි පවත්වන ලද (තත් ආඥාපනතේ විස්තර කර ඇති) විනෝද කටයුත්තකට ඇතුළු වීම සදහා කරන ලද ගෙවීම් වලින් මෙහි නිරූපිත අනුප්‍රමාණ අනුව වූ බද්දක්, මෙම යෝජනාව ගැසට් පත්‍රයේ පළකරන ලද දින සිට පනවා අයකළ යුතු යැයි නිවිතිගල ප්‍රාදේශීය සභාව යෝජනා කරන්නීය.

176 වැනි අධිකාරිය වන ප්‍රසිද්ධ රග දැක්වීමේ ආඥා පනතේ තුන්වැනි වගන්තිය ප්‍රකාර බලපත්‍ර ගාස්තුව

ගෙවූ මුදල

රු. 50.00 ට නොවැඩි වූ විට 10%

රු. 50.00 ට වැඩි එහෙත් රු. 100.00 ට නොඅඩු වූ විට 10%

රු. 100.00 ට වැඩි එහෙත් රු. 150.00 ට නොඅඩු වූ විට 10%

රු. 200.00 ට වැඩි එහෙත් රු. 150.00 නොඅඩු වු විට 10%

රු. 250.00 ට වැඩි වූ විට 10%

විනෝද බදු යටතේ බලපත්‍ර ගාස්තු අයකිරීම: රු. ශ.

01. මුදල් අයකරන සංගීත සංදර්ශනයක් සදහා බලපත්‍ර ගාස්තුව 1000.0

02. මුදල් අය නොකරන සංගීත සංදර්ශනයක් සදහා බලපත්‍ර ගාස්තුව 500.0

03. මුදල් අය කරන සර්කස් සංදර්ශනයක් සදහා බලපත්‍ර ගාස්තුව 1000.0

04. නාට්‍ය සංදර්ශනයක් ප්‍රදර්ශනය කිරීම සදහා බලපත්‍ර ගාස්තුව 500.0

වැඩිවන සෑම දිනයක් සදහාම රු. 50.00 බැගිනි.

**නිවිතිගල ප්‍රාදේශීය සභාව**

**2023 වර්ෂය සඳහා ප්‍රචාරක දැන්වීම් -දෘෂ්‍ය පරිසර බදු පැනවීම**

නිවිතිගල ප්‍රාදේශිය සභාව විසින් 2022 ඔක්තෝම්බර් මස 18 වන දින පවත්වන ලද මාසික මහ සභා රැස්වීමේදී තීරණ අංක 04.01.I (vii) යටතේ පහත දැක්වෙන යෝජනාව සභා සම්මත කරන ලද බව මහජනතාව වෙත මෙයින් නිවේදනය කරනු ලැබේ.

2022 ඔක්තෝම්බර් මස 18 වැනි දින කුලතුංග ලියනගේ,

නිවිතිගල ප්‍රාදේශිය සභාව, සභාපති,

නිවිතිගල නිවිතිගල ප්‍රාදේශිය සභාව,

 නිවිතිගල

 **යෝජනාව**

1987 අංක 15 දරණ ප්‍රාදේශීය සභා පනතේ අංක 122 හා 126 වැනි වගන්ති වලින් පැවරී ඇති බලතල අනුව 1988.08.23 වැනි දින අංක 520/7 දරණ පළාත් පාලන අති විශේෂ ගැසට් පත්‍රයේ iv (අ) කොටසේ ගරු අමාත්‍යතුමා විසින් ප්‍රකාශයට පත් කර ඇති අතුරු ව්‍යවස්ථා වල 39 වැනි ඡේදය යටත් නිවිතිගල ප්‍රාදේශීය සභා සිමාව තුළ ප්‍රචාරක දැන්වීම් ඉදිකිරීම හා ප්‍රදර්ශනය කිරීම වෙනුවෙන් මෙහි පහත සදහන් පරිදි එක් එක් දැන්වීමකට ගාස්තුවක් 2023 ජනවාරි 01 වැනි දින සිට පනවා අය කිරීමට නිවිතිගල ප්‍රාදේශීය සභාව යෝජනා කරන්නීය.

ප්‍රචාරක දැන්වීම් විස්තර රු. ශ.

01. ව්‍යාපාරික ස්ථාන තුල ස්ථිර දැන්වීම් පුවරු වර්ගඅඩියකට (නිවිතිගල නගරය තුළ) - රු. 100.0

02. ව්‍යාපාරික ස්ථානයෙන් පිට ස්ථිර දැන්වීම් පුවරු වර්ග අඩියකට (නිවිතිගල නගරය තුළ) - රු. 150.0

03. තාවකාලික දැන්වීම් පුවරු වර්ග අඩියකට ( ගාස්තු ගෙවූ දින සිට දින 30 දක්වා වලංගු වේ) - රු. 50.0

04. ව්‍යාපාරික ස්ථාන තුල ස්ථිර දැන්වීම් පුවරු වර්ග අඩියකට (නිවිතිගල නගරයෙන් පිට) -රු. 80.0

05. ව්‍යාපාරික ස්ථානයෙන් පිට ස්ථිර දැන්වීම් පුවරු වර්ග අඩියකට (නිවිතිගල නගරයෙන් පිට) - රු. 100.0

06. ඩිජිටල්/විදුලි දැන්වීම් පුවරු සදහා ගාස්තුව - රු. 200.0

ඉහත සදහන් ස්ථිර දැන්වීම් පුවරු සදහා ගෙවන ලද ගාස්තුවේ වලංගුභාවය ගාස්තු ගෙවූ වර්ෂයේ දෙසැම්බර් 31 න් අවසන් වේ.

**නිවිතිගල ප්‍රාදේශීය සභාව**

**2023 වර්ෂය සඳහා වාහන ගාල් කිරීම වෙනුවෙන් බදු පැනවීම**

නිවිතිගල ප්‍රාදේශිය සභාව විසින් 2022 ඔක්තෝම්බර් මස 18 වන දින පවත්වන ලද මාසික මහ සභා රැස්වීමේදී තීරණ අංක 04.01.I (viii) යටතේ පහත දැක්වෙන යෝජනාව සභා සම්මත කරන ලද බව මහජනතාව වෙත මෙයින් නිවේදනය කරනු ලැබේ.

2022 ඔක්තෝම්බර් මස 18 වැනි දින කුලතුංග ලියනගේ,

නිවිතිගල ප්‍රාදේශිය සභාව, සභාපති,

නිවිතිගල නිවිතිගල ප්‍රාදේශිය සභාව,

 නිවිතිගල

**යෝජනාව**

2023 ජනවාරි 01 වන දින සිට බලපැවැත්වෙන පරිදි නිවිතිගල ප්‍රාදේශීය සභා බල ප්‍රදේශයේ , දෑල, වටාපොත, කරවිට යන නගර වල කුළියට දීම හා ව්‍යාපාරික කටයුතු සදහා නවත්වා තබන වාහන වලින් මෙහි පහත උපලේඛනය පරිදි වාර්ෂික ගාස්තුවක් පනවා අය කිරීමට තීරණය කළ බව මෙයින් නිවේදනය කරනු ලැබේ.

උපලේඛනය රු. ශ.

01. ලොරියක් හෝ පෞද්ගලික බස් රථයක් හෝ මෝටර් රථයක් සදහා රු. 500.0

02. වෑන් රථයක් සදහා රු. 350.0

03. ත්‍රී රෝද රථයක් සදහා රු. 200.0

04. සංචාරක වෙළද රථයක් සදහා රු.200.0

නිවිතිගල නගරය තුළ කුලියට දීම හා ව්‍යාපාරික කටයුතු සදහා නවතා තබන වාහන වලින් මෙහි පහත උප ලේඛනය පරිදි ගාස්තුවක් පනවා අය කිරීමට තීරණය කළ බව මෙයින් නිවේදනය කරනු ලැබේ.

01. නගරයේ කලින් වෙන් කරන ලද ස්ථානයක් සදහා (මසකට) රු. 3000.00

02. නගරයේ පෙ.ව 6.30 සිට 10.30 දක්වා කාර් සහ වෑන් සදහා (පැයකට) රු. 50.00

03. නගරයේ පෙ.ව 6.30 සිට 10.30 දක්වා ත්‍රීවිල් සදහා (පැයකට) රු. 20.00

04. බස් නැවතුම්පොළේ පෙ.ව 6.30 සිට 10.30 දක්වා කාර් සහ වෑන් සදහා (පැයකට) රු. 50.00

05. බස් නැවතුම්පොළේ පෙ.ව 6.30 සිට 10.30 දක්වා ත්‍රීවිල් සදහා ( පැයකට) රු 20.00

**නිවිතිගල ප්‍රාදේශීය සභාව**

**2023 වර්ෂය සඳහා වාහන හා සතුන් පිළිබඳ බදු පැනවීම**

නිවිතිගල ප්‍රාදේශිය සභාව විසින් 2022 ඔක්තෝම්බර් මස 18 වන දින පවත්වන ලද මාසික මහ සභා රැස්වීමේදී තීරණ අංක 04.01.I (ix) යටතේ පහත දැක්වෙන යෝජනාව සභා සම්මත කරන ලද බව මහජනතාව වෙත මෙයින් නිවේදනය කරනු ලැබේ.

2022 ඔක්තෝම්බර් මස 18 වැනි දින කුලතුංග ලියනගේ,

නිවිතිගල ප්‍රාදේශිය සභාව, සභාපති,

නිවිතිගල නිවිතිගල ප්‍රාදේශිය සභාව,

 නිවිතිගල

**යෝජනාව**

1987 අංක 15 දරන ප්‍රාදේශීය සභා පනතේ 147 වන වගන්තිය සමග කියවිය යුතු එකී පනතේ 148 වන වගන්තිය සහ හතරවන උප ලේඛනයේ විධිවිධාන වලින් ප්‍රාදේශීය සභාවලට ලැබී ඇති බලතල ප්‍රකාර, නිවිතිගල ප්‍රාදේශීය සභා බල ප්‍රදේශය තුළ 2023 වර්ෂය සදහා පනවා අය කිරීමට, නිවිතිගල ප්‍රාදේශීය සභාව යෝජනා කරන්නීය

උපලේඛනය

 I වන තීරුව II වන තීරුව

(01) (i) මෝටර් රථයක්, මෝටර් කාරයක්, රු. ශ.

මෝටර් ලොරියක්, මෝටර් බයිසිකලයක්, කරත්තයක්,

ජින් රික්ෂෝවක්, බයිසිකලයක් හෝ ට්‍රයිසිකලයක්

නොවන සෑම වාහනයක් සදහා රු. 25.0

 (ii) සෑම බයිසිකලයක් හෝ ට්‍රයිසිකලයක් හෝ

බයිසිකල් කාරයක් හෝ බයිසිකල් කරත්තයක් සදහා

(අ) වෙළද කාර්යය සදහා යොදවන්නේ නම් රු. 18.0

(ආ) වෙළද නොවන කාර්යයක් සදහා යොදවන්නේ නම් රු. 40.0

(iii) සෑම කරත්තයක් සදහා රු. 20.0

(iv) සෑම අත් කරත්තයක් සදහා රු. 10.0

(V) සෑම රික්ෂෝවක් සදහා රු. 7.50

(vi) සෑම අශ්වයෙකු, පෝනියෙකු හෝ කොටළුවෙකු සදහා රු. 15.0

(vi) සෑම ඇතෙකු සදහා රු. 50.0

(02) විශ්කම්භය අගල් 26 නොඉක්මවන රෝද සහිත ළමා වාහන, වීල් බැරෝ, හුදෙක් පෞද්ගලික ස්ථානවල පමණක් වෙළද කාර්යය සදහා යොදවන අත් කරත්ත සහ වෙළද කාර්යය සදහා නොයොදවන අත් කරත්ත ඉහත ගෙවීමෙන් නිදහස් කෙරේ.

**නිවිතිගල ප්‍රාදේශීය සභාව**

**2023 වර්ෂය සඳහා පරීක්ෂණ හා සේවා ගාස්තු පැනවීම**

නිවිතිගල ප්‍රාදේශිය සභාව විසින් 2022 ඔක්තෝම්බර් මස 18 වන දින පවත්වන ලද මාසික මහ සභා රැස්වීමේදී තීරණ අංක 04.01.I (x) යටතේ පහත දැක්වෙන යෝජනාව සභා සම්මත කරන ලද බව මහජනතාව වෙත මෙයින් නිවේදනය කරනු ලැබේ.

2022 ඔක්තෝම්බර් මස 18 වැනි දින කුලතුංග ලියනගේ,

නිවිතිගල ප්‍රාදේශිය සභාව, සභාපති,

නිවිතිගල නිවිතිගල ප්‍රාදේශිය සභාව,

 නිවිතිගල

**යෝජනාව**

2023.01.01 දින සිට නොපවරා ගැනීමේ/ වීථිරේඛා සහතිකපත් සදහා පරීක්ෂණ හා සේවා ගාස්තු පහත පරිදි අය කිරීම තීරණය කල බව මෙයින් නිවේදනය කරනු ලැබේ. රු. ශ.

01. සහතික නිකුත් කිරීමේ ගාස්තුව රු. 1,000.0

02. පරීක්ෂණ ගාස්තුව රු. 500.0

**නිවිතිගල ප්‍රාදේශීය සභාව**

**2023 වර්ෂය සඳහා සංවර්ධනය නොකළ ඉඩම් මත බදු ගාස්තු පැනවීම**

නිවිතිගල ප්‍රාදේශිය සභාව විසින් 2022 ඔක්තෝම්බර් මස 18 වන දින පවත්වන ලද මාසික මහ සභා රැස්වීමේදී තීරණ අංක 04.01.I (xi) යටතේ පහත දැක්වෙන යෝජනාව සභා සම්මත කරන ලද බව මහජනතාව වෙත මෙයින් නිවේදනය කරනු ලැබේ.

2022 ඔක්තෝම්බර් මස 18 වැනි දින කුලතුංග ලියනගේ,

නිවිතිගල ප්‍රාදේශිය සභාව, සභාපති,

නිවිතිගල නිවිතිගල ප්‍රාදේශිය සභාව,

 නිවිතිගල

**යෝජනාව**

1987 අංක 15 දරණ ප්‍රාදේශීය සභා පනතේ අංක 153 වන වගන්තියේ (1) වන උපවගන්තිය අනුව ප්‍රාදේශීය සභාවලට ලැබී ඇති බලතල ප්‍රකාර නිවිතිගල ප්‍රාදේශීය සභා බල ප්‍රදේශය ඇතුළත පිහිටි ගොඩනැගිලි ඉදි කිරිීමට හෝ ස්ථාවර නැතහොත් නිතිපතා ගොවිතැන් කිරීමට සුදුසු යම් ඉඩමක -

(අ) ගොඩනැගිලි කිසිවක් ඉදිකර නොමැති නම්; හෝ

(ආ) එම ඉඩම විධිමත් ලෙස හෝ නිත්‍ය ලෙස වගා කිරීමට යටත් කර නොමැති විටක; හෝ

(ඇ) ඒ ඉඩමේ ඉදිකර ඇති ගොඩනැගිලිවලට ඇත්ත වශයෙන් ම යටවී ඇති බිම් ප්‍රමාණය සහ ඒ ඉඩමේ සම්පූර්ණබිම් ප්‍රමාණය අතර ඇති අනුපාතය 1:5 නම්,

එකී ඉඩම් සංවර්ධනයනොකළ ඉඩමක් වශයෙන් සැලකීමට සහ එවැනි සංවර්ධනයනොකළ ඉඩමක් වශයෙන් සැලකෙන ඉඩම් මත 2023 වර්ෂය සදහා ඒ එක් එක් ඉඩමේ, භූමියේ ප්‍රාග්ධන බිම් අගයෙන් සියයට 2% ක වාර්ෂිකබද්දක් පැනවීමටත්, එකී සංවර්ධනය නොකළ ඉඩම් මත බද්ද 2023 වර්ෂයේ අප්‍රේල් මස 30 වන දිනට පෙර නිවිතිගල ප්‍රාදේශිය සභාවට ගෙවිය යුතු බවට විධාන කළ යුතු යැයි නිවිතිගල ප්‍රාදේශීය සභාව යෝජනා කරන්නීය.

**නිවිතිගල ප්‍රාදේශීය සභාව**

**2023 වර්ෂය සඳහා සහතික හා වෙනත් ආදායම් ගාස්තු අය කිරීම**

නිවිතිගල ප්‍රාදේශිය සභාව විසින් 2022 ඔක්තෝම්බර් මස 18 වන දින පවත්වන ලද මාසික මහ සභා රැස්වීමේදී තීරණ අංක 04.01.I (xii) යටතේ පහත දැක්වෙන යෝජනාව සභා සම්මත කරන ලද බව මහජනතාව වෙත මෙයින් නිවේදනය කරනු ලැබේ.

2022 ඔක්තෝම්බර් මස 18 වැනි දින කුලතුංග ලියනගේ,

නිවිතිගල ප්‍රාදේශිය සභාව, සභාපති,

නිවිතිගල නිවිතිගල ප්‍රාදේශිය සභාව,

**යෝජනාව**

උප ලේඛන අංක 01

1987 අංක 15 දරණ ප්‍රාදේශීය සභා පනතේ පැවරී ඇති බලතල ප්‍රකාරව නිකුත් කරනු ලබන සහතික සදහා මෙහි පත උප ලේඛනයේ සදහන් ගාස්තුව 2023 වර්ෂයේ සිට පනවා අය කරනු ලබන බව මෙයින් වැඩිදුරටත් නිවේදනය කරනු ලැබේ.

 රු. ශ.

1. I.වරිපනම් ලේඛනයේ නම සංශෝධනය කිරීමේ ගාස්තු අය කිරීම.
2. නම සංශෝධන ඔප්පු උධෘත අයදුම්පත් ගාස්තු රු. 250.0
3. ඔප්පු රහිත නම සංශෝධන අයදුම්පත් ගාස්තු රු. 250.0
4. තාවකාලික අංක ලබාදීමේ අයදුම්පත් ගාස්තු රු. 250.0

II. ඔප්පු රහිත දේපල නම් සංශෝධනය කිරීමේ දී ගාස්තු අය කිරීම.

1. වාර්ෂික වටිනාකම රු. 1000.00 දක්වා රු. 750.00
2. වාර්ෂික වටිනාකම රු. 1001.00 – 2500.00 දක්වා රු. 1100.00
3. වාර්ෂික වටිනාකම රු. 2501.00 - 5000.00 දක්වා රු. 1400.00
4. වාර්ෂික වටිනාකම රු. 5001.00 – 7500.00 දක්වා රු. 1800.00
5. වාර්ෂික වටිනාකම රු. 7501.00 – 10000.00 දක්වා රු. 2500.00
6. වාර්ෂික වටිනාකම රු. 10001.00 ට වැඩ් රු. 5000.00

III. ඔප්පු රහිත දේපල සදහා වරිපනම් අංක ලබාදීමේ දී ගාස්තු අය කිරීම.

1. වාර්ෂික වටිනාකම රු. 5000.00 දක්වා රු. 500.00
2. වාර්ෂික වටිනාකම රු. 5001.00 - 7500.00 දක්වා රු. 750.00
3. වාර්ෂික වටිනාකම රු. 7501.00 – 10000.00 දක්වා රු. 1250.00
4. වාර්ෂික වටිනාකම රු. 10001.00 ට වැඩි රු. 1750.00

02. ගොඩනැගිලි අයදුම්පත්‍රයක් සදහා රු. 500.0

03. අනතුරුදායක ගස් ඉවත් කිරීමේ පෝරමයක් සදහා:

* ප්‍රාදේශීය ලේකම් කාර්යාලයෙන් බලතල ලබා ගත යුතු ( කොස්/දෙල්/තල්) රු. 500.0
* අනෙකුත් සියලුම ගස් රු. 250.0

04. පරිසර ආරක්ෂණ බලපත්‍ර ලබාදීමේ අයදුම්පත්‍රයක් සදහා රු.100.0

05. නැතිවූ සහතික වල පිටපත් ලබා ගැනීම සදහා ( 1 පිටපතකට) රු. 100.0

06. කැළි කසල හා වෙනත් ද්‍රව්‍ය සදහා ට්‍රැක්ටරය කුළීයට දීම:

ලෝඩ් 01 ක් සදහා රු. 2500.0

ප්‍රවාහන දීමනාව ( එක් කි.මී. සදහා) රු. 35X1 Km

අවසාන බැහැරලීම සදහා රු. 1025.0

අයදුම්පත් ගාස්තුව රු. 25.0

07. ලේඛණ සෙවීමේ හා ප්‍රතිඵල සහතික කිරීමේ ගාස්තුව;

ලේඛන සෙවීම හා පිටපත් කිරීම පළමු වසර රු. 150.00

අනෙකුත් සෑම වසරක් සදහා රු. 50.00

08. අයකරගත හැකි ගාස්තු( මාළු වෙළදාම, රසකැවිලි වෙළදාම,

 ආහාරවර්ග, විසිතුරු භාණ්ඩ, රෙදි ,නිමි ඇදුම් වෙළදාම);

 දිනකට මාස හයක රු. ශ රු. ශ

ලොරි රථ 500.00 10000.00

වෑන් රථ 500.00 10000.00

ත්‍රී රෝද රථ 400.00 7500.00

බයිසිකල් 300.00 5000.00

නිවිතිගල නගරය තුළ වාහනයක් නොමැතිව සිදුකරනු ලබන පදික වෙළදාම සදහා දිනකට පහත පරිදි ගාස්තු අය කරනු ලැබේ:

සංචාරක එළවළු/පළතුරු වෙළදාම -රු. 200.00

සංචාරක රෙදි වෙළදාම - රු. 500.00

විසිතුරු භාණ්ඩ - රු. 200.00

සංචාරක මල් පැළ/මල් පෝච්චි වෙළදාම - රු. 200.00

සංචාරක විදුලි උපකරණ වෙළදාම - රු. 500.00

සංචාරක ආයුධ වෙළදාම - රු. 500.00

සංචාරක කරවල/හාල්මැස්සො වෙළදාම - රු. 500.00

සංචාරක ආහාර වෙළදාම - රු. 100.00

09. බැක්හෝ ලෝඩරය සේවය ලබාදීම පැයකට - රු. 5500.0

10. ජල බවුසර සේවය ලබා දීම එක් වාරයක් - රු. 2025.0

**ජල බවුසරය සම්බන්ධ කරුණු**

* -කිලෝමිටර් 2ක සීමාව තුළ ජල බවුසර සේවාව ජලය සහිතව ලබා දීමේදි එක් වාරයක් සඳහා රු. 2,700/= ක් අය කිරිම
* වැඩිවන සෑම කිලෝමිටර් 1 ක් සඳහාම රු 100/= බැගින් අය කිරිම.
* ජලය නොමැතිව බවුසරයේ සේවාව සඳහා රු.2,500/= ක මුදලක් අය කිරිම.
* ව්‍යාපාරික /ඉදිකිරිම් කටයුතු සඳහා රු.3,000/= ක මුදලක් අය කිරිම.

11. ගලි බවුසරයේ සේවය ලබාදීම:

 සභා සීමාව තුළ

 නිවෙස්/ආගමික ස්ථාන ව්‍යාපාරික ස්ථාන සභා සීමාවෙන් පිට

 රු. ශ රු. ශ. රු. ශ.

ලෝඩ් 01 සදහා 3000.0 4000.0 5000.0

ප්‍රවාහන කිලෝ මීටර් 01 ක් සදහා රු. 100.0

අවසාන බැහැරලීම 1500.0 1500.0 1500.0

දිරි දීමනාවන් 1400.0 1400.0 1400.0

අයදුම්පත් ගාස්තුව 50.0 50.0 50.0

12.මාර්ග තලනයේ සේවය ලබාදීම:

මාර්ග තලනය ටොන් 01 දිනකට (පැය 08) රු. 5400.0

මාර්ග තලනය සම්බන්ධ කරුණු

* මාර්ග තලනය ටොන් 1 රියදුරු හා ඉන්ධන සමග දිනකට (පැය 8) රු.7500/= බැගින්
* මාර්ග තලනය ටොන් 8 ඉන්ධන නොමැතිව දිනකට (පැය 8) රු.10 000/=
* මාර්ග තලනය ටොන් 8 ඉන්ධන සහිතව දිනකට ( පැය 8) රු.12000/=
* දින 5 ක් සදහා මුදල් ගෙවා රැගෙන යා යුතුය.
* ප්‍රවාහන සපයා ගත යුතු ය.

**විශේෂිතයි:**

රෝලර් යන්ත්‍රය ප්‍රවාහනය කිරීම සභාව මගින් සිදුවන්නේ නම් කි.මී. 05 දක්වා ගාස්තු රු. 3000.0 කි. වැඩිවන සෑම කි.මී. 01 ක් සදහාම රු. 140.0 බැගින් අය කරනු ලැබේ.

13. නිවිතිගල බස් නැවතුම්පොළ භූමිය හා නිවිතිගල සතිපොළ භූමිය කුලියට ලබා දීම:

1. විවිධ රැස්විම් සඳහා බස්නැවතුම්පළ භූමිය කුලියට දීමේදි දිනකට රු 2,500/= බැගින් අය කිරිම සහ හානි පූරණ වශයෙන් ආපසු ගෙවීමට යටත්ව රු.10,000/= මුදලක් අය කිරිම.
2. විවිධ රැස්විම් සඳහා සතිපොළ කුලිියට දිමේදි රු.7,500/= ක මුදලක් අය කිරිම සහ හානි පූරණ තැන්පතුව ලෙස රු.10,000/= ක මුදලක් ලෙස රු.10000/= ක මුදලක් අය කිරිම.
3. සතිපොළ වෙළඳ කටයුතු සිදු නොකරන බාහිර පුද්ගලයන් සඳහා වෙළඳාම් කිරිමට ලබා දීමේදි වර්ග අඩියකට රු.10/= ක මුදලක් අය කිරිම.
4. සම්මන්ත්‍රණ පැවැත්වීමේදි දිනකට රු 5,000/= ක මුදලක් අය කිරිම.
5. වෙළද ප්‍රදර්ශන සඳහා දිනකට රු.5,000/= ක මුදලක් අය කිරිම.
6. රජයේ ආයතන සඳහා දිනකට රු.3,750/= ක මුදලක් අය කිරිම.
7. නොමිලේ පවත්වන අධ්‍යාපනික සම්මන්ත්‍රණ හා සමාජ සුභසාධනික කටයුතු සඳහා ගාස්තු අය නොකෙරේ.
8. අලෙවි ප්‍රවර්ධන වැඩසටහන් සඳහා දිනකට රු.5,000/= බැගින් අය කිරිම.
9. තවද,ගාස්තු අය කරන ඉහත සඳහන් රැස්වීම්,ප්‍රදර්ශන,සංදර්ශන ආදිය සඳහා විදුලිය ලබා ගන්නේ නම් සඳහන් කළ වු මුදලට අමතරව දිනකට රු.1,000/= බැගින් අය කිරිම.

14.ඉරිදා සතිපොළෙහි අය කිරිම.

* එළවළු - රු.250/=
* පළතුරු - රු. 250/=
* පාවහන් - රු. 250/=
* කරවල - රු.250/=
* අල/ළුණු - රු.250/=
* සිල්ලර - රු.250/=
* රස කැවිලි - රු.200/=
* රෙදි - රු.200/=
* විසිතුරු භාණ්ඩ - රු.200/= බැගින් අය කිරිම.

**නිවිතිගල ප්‍රාදේශීය සභාව**

**2023 වර්ෂය සඳහා ක්‍රීඩා භූමි බදු දීමේදී ගාස්තු අය කිරිම**

නිවිතිගල ප්‍රාදේශිය සභාව විසින් 2022 ඔක්තෝම්බර් මස 18 වන දින පවත්වන ලද මාසික මහ සභා රැස්වීමේදී තීරණ අංක 04.01.I (xiii) යටතේ පහත දැක්වෙන යෝජනාව සභා සම්මත කරන ලද බව මහජනතාව වෙත මෙයින් නිවේදනය කරනු ලැබේ.

2022 ඔක්තෝම්බර් මස 18 වැනි දින කුලතුංග ලියනගේ,

නිවිතිගල ප්‍රාදේශිය සභාව, සභාපති,

නිවිතිගල නිවිතිගල ප්‍රාදේශිය සභාව,

 නිවිතිගල

**යෝජනාව**

නිවිතිගල ප්‍රාදේශීය සභාවට අයත් ක්‍රීඩා භූමිය මෙහි පහත උප ලේඛනයේ සදහන් වූ කාර්යයන් සදහා යොදා ගැනීමට අවසර දීමේදී මෙහි සදහන් ගාස්තු ප්‍රමාණයෙන් 2013 වර්ෂයේ සිට බලපැවැත්වෙන වටිනාකම 2023 වර්ෂයේත් පනවා අය කිරීමට තීරණය කරන ලද බව මෙයින් නිවේදනය කරනු ලැබේ.

* රාජ්‍ය ආයතන/ රාජ්‍ය උත්සව සඳහා ගාස්තු අය කිරීමෙන් නිදහස් වේ.
* නගරය තුළ ප්‍රවේශ පත්‍ර අලෙවි කර සිදු කරනු ලබන සංදර්ශන සඳහා රු.25,000/= ක් අය කිරිම.
* නගරය තුළ ප්‍රවේශ පත්‍ර අලෙවි කිරිමක් තොරව සිදු කරන සංදර්ශන , ක්‍රිකට් මැච් ආදිය සඳහා රු.1,500/= බැගින් අය කිරිම.
* නගරයෙන් බැහැර ක්‍රීඩාපිටිවල ප්‍රවේශ පත්‍ර අලෙවි කර සිදු කරනු සංදර්ශන සඳහා රු.10,000/= බැගින් අය කිරිම.
* නගරයෙන් බැහැර ක්‍රීඩාපිටිවල ප්‍රවේශ පත්‍ර අලෙවි කිරිමක් තොරව සිදු කරනු ලබන සංදර්ශන , ක්‍රිකට් මැච් ආදිය සඳහා රු. 1,500/= ක මුදලක් අය කිරිම.
* නගරය තුළ ප්‍රවේශ පත්‍ර අලෙවි කර සිදු කරනු ලබන සංදර්ශන සඳහා දිනකට රු.5,000/= බැගින් අය කිරිම (එක් දිනකට වඩා වැඩි දින ගණනක් පවත්වන කානිවල් ආදිය)

**නිවිතිගල ප්‍රාදේශීය සභාව**

**2023 වර්ෂය කසළ සඳහා ගාස්තු අය කිරිම**

නිවිතිගල ප්‍රාදේශිය සභාව විසින් 2022 ඔක්තෝම්බර් මස 18 වන දින පවත්වන ලද මාසික මහ සභා රැස්වීමේදී තීරණ අංක 04.01.I (xiv) යටතේ පහත දැක්වෙන යෝජනාව සභා සම්මත කරන ලද බව මහජනතාව වෙත මෙයින් නිවේදනය කරනු ලැබේ.

2022 ඔක්තෝම්බර් මස 18 වැනි දින කුලතුංග ලියනගේ,

නිවිතිගල ප්‍රාදේශිය සභාව, සභාපති,

නිවිතිගල නිවිතිගල ප්‍රාදේශිය සභාව,

 නිවිතිගල

 **යෝජනාව**

පළාත් පාලන අමාත්‍යවරයා විසින් සාදනු ලැබ 2013.06.28 දිනැති අංක 1817 IV (අ) කොටසේ පල කරන ලද 2019.03.15 දිනැති අංක 2115 (IV IV) කොටසේ පළ කර නිවිතිගල ප්‍රාදේශීය සභාව විසින් වැළඳ ගන්නා ලද ප්‍රාදේශීය සභා බල ප්‍රදේශය තුළ ඝණ අපද්‍රව්‍ය කළමණාකරණය පිළිබඳ අතුරු ව්‍යවස්ථාව අනුව කසළ සඳහා පැනවිය යුතුය.ඒ අනුව පහත සඳහන් ස්ථාන කසළ සඳහා ගාස්තු පැනවිම සඳහා මහ සභාවට යොමු කිරිමට ඉදිරිපත් කරමි.

1. සමාන්‍ය - නිවෙස් කඩා ඉවත් කරන සුන්බුන්,ලඳු කැළැ ශුද්ධ කිරිම් ට්‍රැක්ටර් ලෝඩ් එකක් අදාළ ස්ථානයට ගෙනැවිත් භාර දිම සඳහා ලෝඩ් 01 ක් සඳහා රු.200.00 ක මුදලක් අයකළ යුතුය.
2. දානමය පිංකමක්,මඟුල් ගෙවල් ,මරණ ගෙවල් ආදි ස්ථාන වලින් ඉවතලන කසළ අදාල ස්ථානය වෙත ගෙනැවිත් භාර දීම සඳහා කිලෝග්රැම් 01 ක් සඳහා රු.20.00 ක ගාස්තුවක් අය කළ යුතුය.
3. නිවාස පරිශ්‍රයන් - නිවෙස් වලින් බැහැර වන අපද්‍රව්‍ය වෙනුවෙන් පළමු කිලෝ ග්රෑම් 05 ගාස්තු වලින් නිදහස් වන අතර වැඩිවන සැම කිලෝග්රෑම් 01 සඳහාම රු.10.00 ක ගාස්තුවක් අය කළ යුතුය.
4. සාප්පු සහ කාර්යාල - සාප්පු සහ කාර්යාල වලින් බැහැර වන අපද්‍රව්‍ය වෙනුවෙන් පළමු කිලෝග්රෑම් 05 ගාස්තු වලින් නිදහස් වන අතර වැඩිවන සෑම කිලෝග්රැම් 01 සඳහාම රු.10.00 ක ගාස්තුවක් අයකළ යුතුය.
5. හෝටල් - හෝටල් වලින් බැහැර වන අපද්‍රව්‍ය වෙනුවෙන් පළමු කිලෝග්රෑම් 05 ගාස්කු වලින් නිදහස් වන අතර වැඩිවන සෑම කිලෝග්රැම් 01 ක් සදහාම රු.10.00 ක ගාස්තුවක් අය කළ යුතුය.
6. එළවළු සහ පළතුරු වෙළඳසැල් -එළවළු සහ පලතුරු වෙළඳසැල් වලින් ඉවත ලන දිරාපත් වන අපද්‍රව්‍ය වෙනුවෙන් පළමු කිගෝග්රෑම් 05 ගාස්තු වලින් නිදහස් වන අතර වැඩිවන සෑම කිලෝග්රැම් 01 ක් සදහාම රු.10.00 ක ගාස්තුවක් අය කළ යුතුය.
7. මස්,මාළු , කුකුල්මස් හෝ බිත්තර වෙළඳාම මස්,මාළු , කුකුල්මස් හෝ බිත්තර වෙළඳ ව්‍යාපාර වලින් ඉවත ලන දිරාපත් වන අපද්‍රව්‍ය වෙනුවෙන් පළමු කිගෝග්රෑම් 05 ගාස්තු වලින් නිදහස් වන අතර වැඩිවන සෑම කිලෝග්රැම් 01 ක් සදහාම රු.10.00 ක ගාස්තුවක් අය කළ යුතුය.
8. පදික වේදිකාව - පදික වෙළඳාමෙන් ඉවත ලන දිරාපත් වන අපද්‍රව්‍ය වෙනුවෙන් පළමු කිගෝග්රෑම් 05 ගාස්තු වලින් නිදහස් වන අතර වැඩිවන සෑම කිලෝග්රැම් 01 ක් සදහාම රු.10.00 ක ගාස්තුවක් අය කළ යුතුය.
9. කර්මාන්ත ශාලා -කර්මාන්ත ශාලා වලින් බැහැරලන අපද්‍රව්‍ය ලෝඩ් 01 ක් අදාළ ස්ථානය වෙත ගෙනැවිත් භාර දීම සඳහා රු.5,000.00 ක මුදලක් අය කළ යුතුය.
10. කැනිම්, ඉදිකිරිම් සහ කඩා දැමිම -යම් විථියක්, පාරක් හෝ පොදු ස්ථානයක් කැණිම හෝ යම් නිර්මාණයක් ඉදිකරන හෝ කඩා දැමිමෙන් ඇති වන අපද්‍රව්‍ය සඳහා ලෝඩ් 01 ක් අදාළ ස්ථනය වෙත ගෙනැවිත් භාර දිම සඳහා රු.3,000.00 ක මුදලක් අය කළ යුතුය.
11. ආරෝග්‍යාශාලා - ආරෝග්‍යාශාලා වලින් බැහැරලන අපද්‍රව්‍ය වෙනුවෙන් පළමු කිගෝග්රෑම් 05 ගාස්තු වලින් නිදහස් වන අතර වැඩිවන සෑම කිලෝග්රැම් 01 ක් සදහාම රු.10.00 ක ගාස්තුවක් අය කළ යුතුය.
12. වෙනත් පරිශ්‍රවයන් - මහජනතාවගේ සහභාගිත්වය ඇතිව පොදු ආගමික , සමාජීය ,සංස්කෘතික හෝ අධ්‍යාපනික ක්‍රීයාකාරකමක් සංවිධානය කරන හා ක්‍රියාත්මක කරන යම් ක්‍රීයාකාරකමකින් ජනනය වන අපද්‍රව්‍ය සඳහා ලෝඩ් 1 ක් අදාළ ස්ථානය වෙත ගෙනැවිත් භාර දිම සඳහා රු.3,000.00 ක මුදලක් අය කළ යුතු ය.
13. නිවිතිගල ප්‍රාදේශිය සභාවේ 2023 වර්ෂය සඳහා භාණ්ඩ හා සේවා සැපයුම්කරුවන්,කොන්ත්‍රාත්කරුවන් ලියාපදිංචි කිරීම සඳහා අයදුම්පත් කැඳවීමට දිනමිණ සහ දිනකරන් යන පුවත්පතෙහි පළ කිරීම සහ ඒ සඳහා සභා අරමුදලින් ගෙවීම් කිරීමටත් වන යෝජනාව ගරු ​සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සුරේෂ් කාන්ත් මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී ඉදිරිපත් කළ කරුණු අනුව ඉදිරි කටයුතු සිදුකිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
14. නිවිතිගල ප්‍රාදේශිය සභාවේ සැලසුම් කමිටුවට සම්බන්ධ වන නිලධාරීන් සඳහා ලබා දෙන සැලසුම් කමිටු දීමනාව දැනට රු750.00කි.සැලසුම් කමිටුව සම්බන්ධ වන නිලධාරීන්ට ඒ සඳහා සහභාගී වීමට ඉන්ධන අර්බුදය සහ ගමන් වියදම් පෙරට වඩා වැඩි වීම නිසා මෙම දීමනාව රු.1500-2500 දක්වා වැඩිකර දීමට විරුද්ධතාවයක් නොමැති බව දන්වා 2022/09/16 දිනැතිව අධ්‍යක්ෂ ජනරාල්,නාගරික සංවර්ධන අධිකාරිය මගින් ලිපියක් යොමු කොට ඇත.එබැවින් සැලසුම් කමිටුවට සහභාගි වන එක් නිලධාරියෙක් සඳහා රු.2000.00 දීමනාවක් ලබා දීමට ගරු සභාවේ තීරණයක් ගැනීමට වන යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර ගරු මන්ත්‍රී චන්දු නිරෝෂන් මහතා විසින් එම යෝජනාව ස්ථීර කරන ලදි.ඒ අනුව ගරු සභාවේ කරුණු විමසීමේදී සැලසුම් කමිටු නිලධාරියෙක් සඳහා රුපියල් දෙදහසක් (රු.2000.00)ක මුදලක් සභා අරමුදලින් ගෙවීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
15. නිවිතිගල ප්‍රාදේශිය සභාවේ පහත සඳහන් වාහන වල පහත අළුත්වැඩියාවන් කළ යුතුව ඇත.පළාත් පාලන සහකාර කොමසාරිස් කාර්යාලයේ උපදෙස් පරිදි අළුත්වැඩියා කටයුතු සඳහා සියළු වාහන සංවර්ධන හා නිර්මාණ යන්ත්‍රෝපකරණ අධිකාරිය වෙත යොමුකිරීමට සිදුව ඇත.එහෙත් එහිදී සිදුවන ප්‍රමාදය,වාහන එම ස්ථානයට ගෙන ඒමට සහ යාමට වැය වන ඉන්ධන ප්‍රමාණය ඉහළ යාම නිසා එම කටයුතු කරගෙන යාම අපහසුව ඇත.එබැවින් එම වාහන අළුත්වැඩියා කිරීමේදී මිල ගණන් කැඳවා ප්‍රාදේශිය ගරාජයකින් සිදුකර ගැනීම සුදුසු බව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සුසාන්ත රූපසිංහ මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී වාහන වල අළුත්වැඩියා කටයුතු සිදුකිරීමේදී සිදුවන අපහසුතා අවම කර ගැනීම සඳහා අළුත්වැඩියා කිරීමේදී මිල ගණන් කැඳවා ප්‍රාදේශිය ගරාජයකින් සිදුකර ගැනිම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය
16. **RS 0780 බැක්හෝ ලෝඩරය**
* ඉදිරිපස බකට් එකේ පින් ගැසීය යුතුය
* පිටුපස රෝද දෙකේ වීල් ඇණ දැමිය යුතුය.
* ඉදිරිපස බකට් එකේ ඇණ දැමිය යුතුය
* ඩීසල් ටැංකියේ මූඩිය දැමිය යුතුය
* ඇක්සලේටර් කේබල් එක දැමිය යුතුය
* සයිලන්සරය සෑදිය යුතුය.
* එන්ජින් මවුන්ට් දැමිය යුතුය
* බකට් දත් දැමිය යුතුය
* ඩීසල් බ්ලොක් එක සෑදිය යුතුය
* ආසනය සකස් සකස් කළ යුතුය
1. **RD 5105 ට්‍රැක්ටරය**
* පැති කණ්ණාඩි දෙක දැමිය යුතුය.
* වහලයේ ටෙන්ට් එක ලැසිය යුතුය.
* ටේලරයේ ජැක් එක අළුත්වැඩියා කළ යුතුය.
* ටේලරයේ මුද්ද පිරවිය යුතුය.
1. **RD 1649 ට්‍රැක්ටරය**
* ආසනය අළුත්වැඩියා කළ යුතුය.
* සිග්නල් ලයිට් අළුත්වැඩියා කළ යුුතුය.
* ප්‍රධාන ලාම්පු අළුත්වැඩියා කළ යුතුය.
* ටයරෝඩ් බෝල දැමිය යුතුය.
* ලයිනර් ගැසිය යුතුය.
* බ්‍රේක් ඩ්‍රම් දෙක දැමිය යුතුය.
1. **RD 8011 ට්‍රැක්ටරය**
* ගියර් පෙට්ටියේ ඔයිල් අඩු වීම අළුත්වැඩියා කළ යුතුය.
* සංඥා ලාම්පු , ප්‍රධාන ලාම්පු, තිරිංග පහන් අක්‍රිය වී ඇති හෙයින් එය සකස් කළ යුතුය.
* ට්‍රැක්ටරයේ ප්‍රධාන ටයර් දැමිය යුතුය.
* වහළය සකස් කළ යුතුය.
1. **RX 2007 ජල බවුසරය**
* එයාර් ක්ලීනරය දැමිය යුතුය.
* පෙට්‍රල් ටැංකියේ මූඩිය දැමිය යුතුය.
* පූට් වෑල් පොම්පය දැමිය යුතුය.
* එන්ජිම පණ ගන්වන කවරය සමඟ නූල දැමිය යුතුය.
* ප්ලග් එක දැමිය යුතුය.
1. **RC 1400**
* ලයිට් දෙක දැමිය යුතුය.
* ටයර් රෝඩ් බෝල ගෙවී ඇති හෙයින් එය දැමිය යුතුය.
* එන්ජින් බටයෙන් ගියර් ඔයිල් ලීක් වීම අළුත්වැඩියා කළ යුතුය.
* ආසනය අළුත්වැඩියා කළ යුතුය.
* වහළය අළුත්වැඩියා කළ යුතුය.
1. **RE 2266 කම්පැක්ටරය**
* ගියර් බොක්ස් එක සහ සම්පූර්ණ අළුත්වැඩියාවක් සිදු කළ යුතුය.
1. **LL 7018 ටිපර් රථය**
* පිටුපස තට්ටුව ගැසිය යුතුය.
1. **250-0584 කැබ් රථය**
* වායු සමීකරණ පද්ධතිය අළුත්වැඩියා කළ යුතුය.
* Turbo එක සහ center joint එක අළුත්වැඩියා කළ යුතුය.
* ඉදිරිපස රෝද දෙකේ රේසර් හා බෝල ජොයින්ට් දැමිය යුතුය.
* ටයර් සහ නලාව දැමිය යුතුය

ගරු සභාපති කුලතුංග ලියනගේ මහතා හදිසි අවශ්‍යතාවයක් නිසා සභාවෙන් නික්ම ගිය අතර සභාවේ කටයුතු ඉදිරියට පවත්වාගෙන යාම සදහා ගරු සභාපති විජිත වැරණීයගොඩ මහතා වෙත කටයුුතු භාර දෙන ලදි.

1. 2021.12.31 දින වන විට අය නොවන වරිපනම් සඳහා අවසන් නිවේදන නිකුත් කළ ඇතත් මෙතෙක් මුදල් ගෙවා නොමැති අයගෙන් හිඟ මුදල් අයකර ගැනීමට 1987 ප්‍රාදේශිය සභා පනතේම 159 (1) වගන්තිය ප්‍රාකාරව අයවිය යුතු මුදල් අයවිය යුතුව තිබු දින සිට දින දහහතරක් ඇතුළත ප්‍රාදේශිය සභා කාර්යාලයට ගෙවනු නොලැබුවහොත් සභාපතිවරයාගේ අත්සනින් යුතු දේපල තහනම් කිරීම සඳහා වරෙන්තු නිකුත් කොට එම පනතේම 158 (අ) වගන්තිය ප්‍රාකාරව දේපල තහනම් කිරීම සඳහා ලේකම් විසින් අත්සන් කරනු ලබන බලපත්‍රයක් මගින් එහි නම සඳහන් ප්‍රාදේශිය සභාවේ නිලධාරියෙකුට හා ඔහුගේ සහයකයන්ට බලය ලබා දීම මගින් ඉදිරි කටයුතු සිදුකිරීමට සුදුසු බවට ගරු සභාපති විජිත වැරණියගොඩ මහතා විසින් ගරු සභාව වෙත යෝජනා කළ අතර එම යෝජනාව ගරු මන්ත්‍රී සුරේෂ් කාන්ත් මහතා විසින් ස්ථිර කරන ලදි.

ඒ අනුව ගරු සභාවේ කරුණු විමසීමේදී 1987 ප්‍රාදේශිය සභා පනතේම 159 (1) වගන්තිය ප්‍රාකාරව අයවිය යුතු මුදල් අයවිය යුතුව තිබු දිනයන් ලෙස පහත දිනයන් නම් කිරීමටත් ඒ අනුව දේපල තහනම් කිරිමේ ඉදිරි කටයුතු සිදුකිරීමත් සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

|  |  |
| --- | --- |
| **කාර්තුව** | **මුදල් අයවිය යුතු අවසන් දිනය** |
| 03 වන කාර්තුව | ඔක්තෝම්බර් 14 වන දින |
| 04 වන කාර්තුව | ජනවාරි 14 වන දින |

1. නිවිතිගල ප්‍රාදේශීය සභා බල ප්‍රදේශයේ වරිපනම් ඒකක 1469 නැවත තක්සේරු කිරීම කඩිනමින් සිදු කිරීමේ අවශ්‍යතාවය පැන නැගී ඇත. ඒ සඳහා තක්සේරු දෙපාර්තමේන්තුව විසින් තක්සේරු නිලධාරීන්ගේ ගමන් වියදම් සහ සංයුක්ත දීමනා වෙනුවෙන් ඒකකයකට රුපියල් හතළිහක මුදලක් ගෙවීම් කරන ලෙස දන්වා ඇත. ඒ අනුව තක්සේරු කිරීමේ කාර්යය කඩිනමින් සිදුකර අවසන් කිරීම සඳහා වරිපනම් ඒකකයක් වෙනුවෙන් රුපියල් හතළිහක මුදලක් ගෙවීම සුදුසු බව ගරු සභාපති විජිත වැරණියගොඩ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී තක්සේරු කටයුතු කඩිනමින් සිදුකර ගැනීම සඳහා දිරිදීමනාවක් ලෙස වරිපනම් ඒකකයක් සඳහා රුපියල් හතළිහක මුදලක් (රු.40.00) සභා අරමුදලින් ගෙවීම් කිරීම සුදුසු බව ගරු මන්ත්‍රිීවරුන් හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශියසභාවේ දොළොස්වල කොම්පෝස්ට් අංගනය සඳහා මිලට ගත් හලර් යන්ත්‍රයේ මෝටර් තුනෙන් හෝස් පවර් 05 මෝටරයක් අස්ථානගත වී ඇත.ඒ සඳහා දැනට විමර්ෂණ කටයුතු සිදුවෙමින් පවතී.නමුත් මෙනිසා හලර් යන්ත්‍රය ක්‍රියාත්මක කිරීමට නොහැකි තත්වයක් ඇති වී ඇත.එබැවින් නැවත මෝටරයක් මිලට ගැනීමට කටයුතු කිරීම සුදුසු බවට වන යෝජනාව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථිර කරන ලදි.

ගරු සභාව කාරක සභාවක් බවට පත්කිරීමට ගරු සභාපති විජිත වැරණියගොඩ මහතා විසින් කරන ලද යෝජනාව ගරු මන්ත්‍රී සුසාන්ත රූපසිංහ මහතා විසින් ස්ථීර කරන ලදි.

නැවත මහ සභාවක් බවට පත්වීම සඳහා ගරු සභාපති විජිත වැරණියගොඩ මහතා විසින් කරන ලද යෝජනාව ගරු මන්ත්‍රී සොමී ගුණවර්ධන මහතා විසින් ස්ථිර කරන ලදි.

ඒ අනුව ගරු සභාවේ කරුණු විමසීමේදී හලර් යන්ත්‍රයේ මෝටරය අස්ථානගත වීම නිසා හලර් යන්ත්‍රය ක්‍රියාත්මක කිරීමට නොහැකි වී ඇති බැවින් සහ මෝටරය අස්ථාන ගත වීම සම්බන්ධයෙන් මුලික විමර්ශන කටයුතු සිදුවන බැවිනුත් හලර් යන්ත්‍රය සඳහා මෝටරයක් මිලදී ගැනීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශීය සභාවේ සේවා ගිවිසුම් මත යොදවා ගෙන ඇති පහත නම් සඳහන් සේවකයින්ගේ සේවා කාලය දීර්ඝ කර ගැනීම සඳහා ගරු සභාවේ අනුමැතිය ලබා ගැනීමට ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ඒ අනුව පහත සඳහන් පරිදි සේවා ගිවිසුම් දීර්ඝ කිරීමට සභාවේ අනුමැතිය ලබාදීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

|  |  |  |
| --- | --- | --- |
| නම | තනතුර | කාලය |
| ආරම්භක දිනය | අවසාන දිනය |
| ටී සමන්ත කුමාර | සෞඛ්‍ය කම්කරු | 2022.10.01 | 2023.09.31 |
| එස් එච් ප්‍රියදර්ශනි | සෞඛ්‍ය කම්කරු | 2022.11.22 | 2023.05.21 |
| කේ සුමිත් කුමාර | සෞඛ්‍ය කම්කරු | 2022.11.22 | 2023.05.21 |
| ඩී එල් රවීන්ද්‍ර ගයාෂාන් | රියදුරු (තාවකාලික) | 2022.11.22 | 2023.05.21 |
| එම් ජයරත්න | සෞඛ්‍ය කම්කරු | 2022.11.22 | 2023.05.21 |
| ඩබ් පී කාන්ති | සෞඛ්‍ය කම්කරු | 2022.11.22 | 2023.05.21 |

1. උඩ එරබද්ද,දෑල ලිපිනයෙහි පදිංචි කේ මලිත් ඉෂාර යන අය ජාතික ආධුනිකත්ව හා කාර්මික පුහුණු අධිකාරියේ විදුලි කාර්මික පුහුණු පාඨමාලාවක් හදාරා ඇති අතර පාඨමාලාව සම්පුර්ණ කිරීමට මාස 06ක ප්‍රායෝගික පුහුණුවක් ලබා දෙන ලෙස ඉල්ලීමක් කර ඇත.ඒ අනුව නිවිතිගල ප්‍රාදේශිය සභාවේ මාස 06ක පුහුණුවක් ලබා දීමටත් දිනකට ඔහු වෙත රු.500.00 ක දීමනාවක් ලබා දීමත් සුදුසු බව ගරු සභාපති විජිත වැරණියගොඩ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථිර කරන ලදි.

ඒ අනුව ගරු සභාවේ කරුණු විමසීමේදී ඉහත නම් සඳහන් අය වෙත නිවිතිගල ප්‍රාදේශිය සභාවේ ප්‍රායෝගික පුහුණුවක් ලබා දීම සුදුසු බවත් මාස 06ක පුහුණු කාලය තුළ දෛනිකව රු.500ක දීමනාවක් ප්‍රධාන ලේකම්ගේ අනුමැතිය මත ගෙවීම් කිරීමත් පුහුණුව ලබා දීමේදී විදුලි කාර්මික පුහුණුවට අදාල රාජකාරී පැවරීමත් සුදුසු බවත් ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාව සතු ලංකා බැංකුවේ අංක 71903756 දරණ සංවර්ධන ගිණුමේ දැනට රුපියල් මිලියන හතරක (රු.4,000,000.00) පමණ ශේෂ මුදලක් පවතී.මේ වර්ෂයේ සංවර්ධන කටයුතු සිදුනොවන බැවිනුත්,සභාවේ ආදායම් තත්වය අඩු වී ඇති බැවිනුත් බැංකු වල ස්ථාවර තැන්පත් සඳහා ඉහළ පොලී අනුපාතයක් ගෙවන බැවිනුත් දැනට මාසික පොළියක් හිමි නොවන ජංගම ගිණුමක් යන සංවර්ධන ගිණුමේ ඇති මුදලින් රුපියල් මිලියන 3.5ක මුදලක් ලංකා බැංකු නිවිතිගල ශාඛාවේ ස්ථිර තැන්පතුවක් ආරම්භ කිරීම සුදුසු බවට වන යෝජනාව ගරු සභාපති විජිත වැරණියගොඩ මහතා විසින් ගරු සභාවට ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ගරු සභාව කාරක සභාවක් බවට පත්කිරීමට ගරු සභාපති විජිත වැරණියගොඩ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

නැවත මහ සභාවක් බවට පත්වීම සඳහා ගරු සභාපති විජිත වැරණියගොඩ මහතා විසින් කරන ලද යෝජනාව ගරු මන්ත්‍රී සොමී ගුණවර්ධන මහතා විසින් ස්ථිර කරන ලදි.

සංවර්ධන ගිණුමේ ඇති මුදල ප්‍රාදේශිය සභා අරමුදල් නොවන බැවින් ස්ථාවර තැන්පතුවක් ලෙස එම මුදල යෙදවීම යෝග්‍ය නොවන බැවින් එම යෝජනාවට තමා විරුද්ධ වන බව ගරු මන්ත්‍ර ආර් ඒ වසන්ත මහතා ප්‍රකාශ කරන ලදි.මේ සම්බන්ධව ගරු මන්ත්‍රී නුවන් බෝඹුවල මහතා ,ගරු මන්ත්‍රී ගාමිණි නොරගල්ල මහතා,ගරු මන්ත්‍රිී සොමී ගුණවර්ධන මහතා විසින් තම අදහස් ප්‍රකාශ කරන ලදි.එමෙන්ම ඒ සම්බන්ධව ගරු සභාවේ විවිධ අදහස් පළ වු අතර යෝජනාව විනිවදබවකින් තොර වූ බැවින් සංවර්ධන ගිණුමේ මුදල් ශේෂය පිළිබඳ වාර්තාවක් ඉදිරි සභාව වෙත යොමු කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. 2022.05.17 වන දින පැවති මහ සභා රැස්වීමේදී සම්මත වූ තීරණ අංක 04.01.VII ප්‍රාකාරව 05 වන පටුමග,මිහිඳුගම,රත්නපුර ලිපිනයෙහි පදිංචි බසීර් මොහොමඩ් රස්මි යන අය විසින් පවත්වාගෙන යනු ලබන නිවිතිගල සතිපොළ එළහරක් මස් කඩය සඳහා කඩ කුලී අයකිරීමේදී පැවති අයහපත් ආර්ථික අර්බුදය සහ ඉන්ධන සපයා ගැනීමේ අපහසුව නිසා ආදායම් පරීක්ෂකගේ අධීක්ෂණය යටතේ වෙළඳසැල විවෘත කර ඇති දිනයන් සඳහා පමණක් කඩකුලී අයකිරීමට තීරණය කරන ලදි.එහිදී නිශ්චිත කාල සීමාවක් සඳහන් නොකළ අතර මේ වන විට හිමිකරු විසින් මාසික කඩ කුලිය නියමිත පරිදි නිවිතිගල ප්‍රාදේශිය සභාව වෙත ගෙවීම් කරනු ලබයි.එබැවින් 2022 ජූලි සහ අගෝස්තු මාසයන් සඳහා පමණක් පහත පරිදි කඩකුලී නිදහස් කිරීම සුදුසු බවට ගරු සභාපති විජිත වැරණියගොඩ මහතා විසින් ඉදිරිපත් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී 2022 ජූලි සහ අගෝස්තු මාසයන් සඳහා පමණක් රු.157,999.82 ක් වු කඩකුලී නිදහස් කිරීමට සුුදුසු බව ගරු මන්ත්‍රීවරුන්ගේ හා මන්ත්‍රීතුමියනගේ ඒකමතිකත්වයෙන් සභා සම්මත විය.

|  |  |  |  |
| --- | --- | --- | --- |
| කාලසීමාව | කඩය විවෘත කළ දින ගණන | අය කළ කඩ කුලිය | නිදහස් කළ යුතු කඩකුලිය |
| 2022 ජූලි | 11 | 56,064.58 | 101,935.42 |
| 2022 අගෝස්තු | 20 | 101,935.60 | 56,064.40 |
| **නිදහස් කළ යුතු මුළු වටිනාකම** **157,999.82** |

1. 2022/10/11 වන දින පවත්වන ලද මුදල් ප්‍රතිපත්ති කාරක සභාවේ වාර්තාවේ ඇතුළත් පහත සඳහන් ප්‍රසම්පාදන මණ්ඩල තීරණ සඳහා ගරු සභාවේ අනුමැතිය ලබා ගැනීමට ගරු සභාපති විජිත වැරණියගොඩ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.ඒ අනුව පහත සඳහන් ටෙන්ඩර් මණ්ඩල තීරණ ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

**01.මිල ගණන් ඉදිරිපත් කිරීම**

**I) LBP 253X මුද්‍රන යන්ත්‍රය සඳහා කාට්රිජ් මිලදී ගැනීම** - **මිල ගණන්.**

නිවිතිගල ප්‍රාදේශීය සභාව සතු LBP 253 X මුද්‍රන යන්ත්‍රය සඳහා කාට්රිජ් 1ක් මිලදී ගැනීම වෙනුවෙන් මිල ගණන් 07ක් කැඳවන ලදුව ඒ අතරින් මිල ගණන් 4 ක් පමණක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |  |  |
| --- | --- | --- | --- | --- |
| විස්තරය | HK Computer (Pvt) Ltd, No:498, Colombo Road,Weralupa Junktion, Rathnapura. | Imago Computers, No:255 1/1, Bandaranayake Mawatha, Rathnapura. | Nec Technologies, No: 58, New Town, Rathnapura. | Metropolitan Technologies (Pvt) Ltd, No: 578 A/1, Colombo Road, New Town, Rathnapura. |
| LBP 253 X මුද්‍රන යන්ත්‍රය සඳහා කාට්රිජ් 1ක් මිලදී ගැනීම වෙනුවෙන් මිල ගණන් | Canon LBP 253X Printer Toner – 280A Longhorn Tonerසම්පූරණ මිල - රු. 7,500/= | 1. Amida Toner – 319i, 100% Warranty ,Toner yield - 2500 pages

රු. 8,900/=1. Amida Toner – 319ii, 100% Warranty ,Toner yield - 6000 pages

රු. 12,500/= | 1. Canon 319 Toner (original), රු. 29,500/= +15% vat
2. Canon 319 II Toner (original), රු. 49,500/= +15% vat

  | Canon 319 Toner, 36,200/= +15% vat (5,430/=)සම්පූරණ මිල - රු. 41,630/= |

ඉහත මිල ගණන් පරීක්ෂා කර බලා කමිටුව තීරණය කරන ලද්දේ 100% වගකීමක් සහිත වීමත් මුදූණය කළ හැකි පිටු ප්‍රමාණයත් සලකා Imago Computers, No:255 1/1, Bandaranayake Mawatha, Rathnapura. වෙතින් රු. 12,500/=ක් වටිනා පිටු 6,000ක් මුද්‍රණය කළ හැකි Amida Toner – 319ii ටෝනර් එක මිලදී ගැනීම වඩාත් සුදුසු බවයි.

**II) ලිපිද්‍රව්‍ය සඳහා මිල ගණන්**

නිවිතිගල ප්‍රාදේශීය සභාව සඳහා අවශ්‍ය ලිපි ද්‍රව්‍ය මිලදී ගැනීම වෙනුවෙන් මිල ගණන් 06ක් කැඳවන ලදුව ඒ අතරින් මිල ගණන් 2ක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |
| --- | --- | --- |
| අවශ්‍ය ද්‍රව්‍ය | සී/ස රත්නපුර දිස්ත්‍රික් සමූපකාර ග්‍රාමීය බැංකු සංගමය, නව නගරය, රත්නපුර | HLK ට්‍රේඩ් සෙන්ටර්, නො.05, කලවාන පාර, නිවිතිගල. |
| 1. සිදුරු 4 ෆයිල් කවර - 100යි
 | 130 X 100 = 13,000/= | - |
| 1. A4 බන්ඩල් - 15යි
 | 2400 X 15 = 36,000/= | 2580 X 15 = 38,700/= |
| 1. ෆයිල් කවර (කාඩ්බෝඩ්) – 200යි
 | 20 X 200 = 4,000/= | 30 X 200 = 6,000/= |
| 1. බයින්ඩර් ගම් (පොඩි -200g) – 05යි
 | 350 X 5 = 1,750/= | - |
| 1. ෆයිල් ලේස් (සිදුරු 4) – 200යි
 | 3.30 X 200 = 660/= (100 PCS = 330/=) | 10 X 200 = 2,000/= |
| 1. මැගසින් හෝල්ඩර් - 20යි
 | 520 X 20 = 10,400/= (4”) | 650 X 6 = 3,900/= |
| 1. රතු පෑන් - 50යි
 | 22 X 50 = 1,100/= | 25 X 50 = 1,250/= |
| 1. 9x4 ලියුම් කවර - 500යි
 | 6.50 X 500 = 3,250/= | 10 X 500 = 5,000/= |
| 1. 10x15 ලියුම් කවර - 200යි
 | 25 X 200 = 5,000/= | 30 X 200 = 6,000/= |
| 1. CR පිටු 120 පොත් - 10යි
 | 275 X 10 = 2,750/= | 320 X 10 = 3,200/= |
| 1. CR පිටු 80 පොත් - 15යි
 | 250 X 15 = 3,750/= | 220 X 15 = 3,300/= |
| 1. CR පිටු 40 පොත් - 15යි
 | 140 X 15 = 2,100/= | 145 X 15 = 2,175/= |
| 1. CR පිටු 160 පොත් - 10යි
 | 470 X 10 = 4,700/= | 410 X 10 = 4,100/= |
| 1. CR පිටු 200 පොත් - 05යි
 | 580 X 05 = 2,900/= | 530 X 5 = 2,650/= |
| 1. Ink pad – 02යි
 | 275 X 2 = 550/= | 280 X 2 = 560/= |
| 1. Chemifix ගම් 1kg – 02යි
 | 1950 X 2 = 3,900/= | - |
| 1. කාබන් පේපර් තනිපිට -100යි
 | 13.80 X 100 = 1,380/= | 20 X 100 = 2,000/= |
| 1. කාබන් පේපර් දෙපිට - 100යි
 | 12.00 X 100 = 1,200/= | - |
| 1. සෙලෝටේප් අඟල් 01 -10යි
 | 180 X 10 = 1,800/= | - |
| 1. අඩි රූල් - 05යි
 | 40 X 5 = 200/= | 90 X 5 = 450/= |
| 1. ස්ටෙපර් කටු පෙට්ටි - 10යි
 | 95 X 10 = 950/= | - |
| 1. හයිලයිට් පෑන් - 10යි
 | 100 X 10 = 1,000/= | - |
| 1. ස්ටිකි නෝට්ස් පැකට් - 05 යි
 | 110 X 5 = 550/= | 175 X 5 = 875/= |
| 1. Colour A4 බන්ඩල් - 01යි
 | 250 PCS = 1925/=100PCS = 920/= | 200 PCS = 2,000/= |
| 1. Note book – 10යි
 | 55 X 10 = 550/= | 70 X 10 =700/= |

සී/ස රත්නපුර දිස්ත්‍රික් සමූපකාර ග්‍රාමීය බැංකු සංගමය මගින් මැගසින් හෝල්ඩර් සඳහා 4” මැගසින් හෝල්ඩර් 1ක් රු.520/= ලෙස ද 6” මැගසින් හෝල්ඩර් 1ක් රු. 640/=ක් ලෙස ද මිල ගණන් ඉදිරිපත් කර ඇත.

 මෙම මිල ගණන් පරීක්ෂා කිරීමෙන පසු සිදුරු 4 ෆයිල් කවර 100, A4 බන්ඩල් - 15, ෆයිල් කවර (කාඩ්බෝඩ්) – 200, බයින්ඩර් ගම් (200g) – 05, ෆයිල් ලේස් (සිදුරු 4) – 200යි(100 PCS 2ක්), 4” මැගසින් හෝල්ඩර් 20, රතු පෑන් - 50, 9x4 ලියුම් කවර - 500, 10x15 ලියුම් කවර - 200, CR පිටු 120 පොත් - 10, CR පිටු 40 පොත් - 15, Ink pad – 02, Chemifix ගම් 1kg – 02. කාබන් පේපර් තනිපිට -100, කාබන් පේපර් දෙපිට - 100, සෙලෝටේප් 01” -10, අඩි රූල් - 05, ස්ටෙපර් කටු පෙට්ටි - 10, හයිලයිට් පෑන් - 10, ස්ටිකි නෝට්ස් පැකට් - 05, Colour A4 බන්ඩල් - 01, Note book – 10 යන ද්‍රව්‍ය සී/ස රත්නපුර දිස්ත්‍රික් සමූපකාර ග්‍රාමීය බැංකු සංගමය, නව නගරය, රත්නපුර වෙතින් ද, CR පිටු 80 පොත් - 15, CR පිටු 160 පොත් - 10, CR පිටු 200 පොත් - 05 HLK ට්‍රේඩ් සෙන්ටර්, නො.05, කලවාන පාර, නිවිතිගල වෙතින් ද මිලදී ගැනීම අවම මිල ගණන් අනුව සිදි කිරීම සුදුසු බව තීරණය කරන ලදී.

**III) වට්ටෝරු පොත් මුද්‍රණය සඳහා මිල ගණන්**

 නිවිතිගල ආයුරවේද බෙහෙත් ශාලාවෙන් ප්‍රතිකාර ලබාගන්නා රෝගීන් සඳහා ලබාදීමට අවශ්‍ය වන වට්ටෝරු පොත් 1000ක් මුද්‍රණය කරවා ගැනීම වෙනුවෙන් මිල ගණන් 5ක් කැඳවන ලදුව එම මිල ගණන් අතරින් මිල ගණන් 4ක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |  |  |
| --- | --- | --- | --- | --- |
| විස්තරය | බිතුසිත ඔෆ්සෙට් මුද්‍රණාලය, රත්නපුර පාර, මානාන, කලවාන. | ප්‍රවීනා නිව් බුක් ෂොප්, නො.15, නව බස් නැවතුම්පල, රත්නපුර. | චන්ද්‍රා ප්‍රින්ටරස්,රත්නපුර පාර, නිවිතිගල. | හසිඳු ස්ටුඩියෝ, රත්නපුර පාර, නිවිතිගල. |
| වරණ පිටකවරයක් සහිතව ඇතුලත පිටු 20කින් යුතු A4 ½ ප්‍රමාණයේ පොත් 1000ක් මුද්‍රණය කිරීම සඳහා මිල ගණන් | එකක මිල රු. 85/=85 X 1000 = රු. 85,000/= | එකක මිල රු. 82.5082.50 X 1000 = රු. 82,500/= | එකක මිල රු. 80/=80 X 1000 = රු. 80,000/= | එකක මිල රු. 90/=90 X 1000 = රු. 90,000/= |

ඉහත මිල ගණන් පරීක්ෂා කිරීමෙන් පසු කමිටුවේ තීරණය වූයේ අවම මිල ගණන් ඉදිරිපත් කර ඇති චන්ද්‍රා ප්‍රින්ටරස්,රත්නපුර පාර, නිවිතිගල වෙතින් එකක මිල රු.80/= බැගින් පොත් 1000ක් රු. 80,000/= මිලකට මුද්‍රණය කරවා ගැනීම සුදුසු බවයි.

**IV) RW/8883 ටේලරයේ අලුත්වැඩියා කටයුතු සඳහා මිල ගණන්**

නිවිතිගල ප්‍රාදේශීය සභාවේ SGRD 1649 ට්‍රැක්ටර් රථයේ RW/8883 ටේලරයේ අලුත්වැඩියා කටයුතු සඳහා මිල ගණන් 03ක් කැඳවන ලදුව එම මිල ගණන් 03ම ලැබී තිබුණි. ඒ පිළිබඳ විස්තර පහත දැක්වේ.

|  |  |  |  |
| --- | --- | --- | --- |
| විස්තරය | මිල්සම් ලියවන පට්ටල් වැඩපල, අංක 31, ශ්‍රී බෝධිරාජාරාම මාවත, රත්නපුර. | ඔසුර මෝටරස්,නො.42/16A,කොස්පැලවින්න,රත්නපුර | මංජු ගරාජ්, සිදුරුපිටිය, නිවිතිගල. |
| 1. ටේලර් තට්ටුවේ දොර කපා 6” පාත්කර වෑල්ඩින් කර දොර කණු වෑල්ඩින් කර තට්ටුවට තහඩුවක් වෑල්ඩින් කිරීම.
 | රු.12,800/= | රු. 13,200/= | රු. 14,000/= |
| 1. ඉදිරිපස ඇන්දේ තහඩුවක් වෑල්ඩින් කිරීම.
 | රු. 8.500/= | රු. 8,750/= | රු. 9,000/= |
| 1. ගෙවීගිය ටේලර් මුද්ද පිරවීම.
 | රු. 2,000/= | රු. 2,100/= | රු. 2,000/= |
| 1. මුළු මුදල රු.
 | රු. 23,300/= | රු. 24,050/= | රු. 25,000/= |

ඉහත මිල ගණන් පරීක්ෂෘ කිරීමෙන් පසු කමිටුවේ තීරණය වූයේ අවම මිල ගණන් ඉදිරිපත් කර ඇති මිල්සම් ලියවන පට්ටල් වැඩපල, අංක 31, ශ්‍රී බෝධිරාජාරාම මාවත, රත්නපුර වෙතින් මුළු මුදල රු. 23,300/=ක මිල ගණන් යටතේ මෙම කාරයය සිදු කිරීම සුදුසු බවයි.

* 1. **ගරු මන්ත්‍රී චමින්ද කුමාර මහතාගේ යෝජනා**
1. 15/5 උඩ දෙල්වල,දෙල්වල ලිපිනයෛහි පදිංචි ජී.ජී පියසේන නැමැති අය ස්ථීර ආදායමක් නොමැති පිළිසරණ සඳහා කිසිවෙක් නොමැති අසරණ අයෙක් බවත් නිවසක් සෑදීම සඳහා අත්තිවාරමක් පමණක් දමා ඇති අතර බිත්ති නැංවීමටවත් ආර්ථිකමය හැකියාවක් නොමැති බැවින් ඒ සඳහා යම් සහනයක් අපේක්ෂාවෙන් ප්‍රාදේශිය සභාව වෙත ඉල්ලීමක් කර ඇත. ඒ පිළිබඳව සළකා බලා ඔහු වෙත සිමෙන්ති කොට්ට 05ක් ලබා දීම සුදුසු බව ගරු මන්ත්‍රී චමින්ද කුමාර මහතා විසින් ගරු සභාව වෙත යෝජනා කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි. මේ පිළිබඳව ගරු සභාවේ කරුණු විමසීමේදී ස්ථීර ආදායම් මාර්ගයක් නොමැතිව දැඩි ආර්ථික දුෂ්කරතා වලින් පෙළෙන මොහු හට ප්‍රාදේශිය සභා ප්‍රතිපාදන මගින් දුගී ජනතාවට සහන සැලසීමේ පදනමනින් සිමෙන්ති මිටි 05 ක් ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
	1. **ගරු මන්ත්‍රීනි චම්පිකා මදුමතී මහත්මියගේ යෝජනා**
2. 1988 වර්ෂයේ සිට වසර 34 ක් පුරාවටම ප්‍රාදේශිය සභාව නියෝජනය කරමින් කටයුතු කරන ලද උප සභාපති ධූර දරමින්,විපක්ෂයේ නායකත්වය දරමින් අපේ රටේ වැඩිම කාලයක් සභාවක් නියෝජනය කරමින් කටයුතු කළ විපක්ෂයේ කණ්ඩායම් නායක වශයෙන් කටයුතු කළ ගරු මන්ත්‍රී පියසේන පොල්වත්ත මහතා සහ 1991 වර්ෂයේ සිට ප්‍රාදේශිය සභාවේ මන්ත්‍රීවරයෙකු ලෙස කටයුතු කළ ගරු මන්ත්‍රී සුනිල් සේරසිංහ මහතා විසින් සභාවේ උන්නතිය සඳහා කරන ලද සේවය සහ සමාජ මෙහෙවර ඉතා අගය කොට සළකමි.එබැවින් ඔවුන්ගේ එම සේවය අගය කිරීම ගරු සභාවේ සියළු දෙනාගේම යුතුකමක් බැවින් ඔවුන්ව ඇගයීමට ලක්කීරීම සුදුසු බවට වන යෝජනාව ගරු මන්ත්‍රිනී චම්පිකා මදුමතී මහත්මිය විසින් කරන ලද යෝජනාව ගරු මන්ත්‍රී සුසාන්ත රූපසිංහ මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී ගරු මන්ත්‍රීවරුන්ගේ පෞද්ගලින වියදමින් යම් උපහාර දැක්වීමේ වැඩසටහනක් පැවැත්වීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

* 1. **ගරු මන්ත්‍රී සොමී ගුණවර්ධන මහතාගේ යෝජනා**
1. රටේ ආර්ථිකයට බෙහෙවින් දායකත්වය ලබා දෙන තේ,රබර් වැනි කෘෂිකාර්මික බෝග තම ප්‍රධාන ජීවනෝපාය කරගනිමින් ජීවත් වන වත්තහේන,පිටකැලය ප්‍රදේශවාසීන් දෛනිකව ගමන් ගන්නා ප්‍රධාන මාර්ගය අබලන් තත්වයේ පවතින නිසා ගමනාගමනයේදී දැඩි දුෂ්කරතාවයට පත්ව ඇත.එබැවින් මාර්ගයේ යාමට අපහසු ස්ථාන ඇති දෙල්ගස් හන්දිය සිමෙන්ති කුට්ටිගල් අතුරා ඇති මාර්ගය,වත්තහේන ට්‍රාන්ස්ෆෝමරය අසල මාර්ගය,වත්තහේන ප්‍රජා ශාලාව අසල මාර්ගය පිළිසකර කර දීම සඳහා අවශ්‍ය ද්‍රව්‍යාධාර

ලබා දීම සුදුසු බව ගරු මන්ත්‍රී සොමී ගුණවර්ධන මහතා විසින් ගරු සභාව වෙත යෝජනා කළ අතඑ එම යෝජනාව ගරු මන්ත්‍රී චන්දු නිරෝෂණ් මහතා විසින් ස්ථිර කරන ලදි.

ඒ අනුව ගරු සභාවේ කරුණු විමසීමේදී ගමනාගමනය අපහසු ස්ථාන පිළිසකර කිරීම සඳහා අවශ්‍ය ද්‍රව්‍යාධාර ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල වතුපිටියේ ප්‍රදේශයේ පදිංචි ජේ.ජේ රොමේෂ් තරංග යන අය දීර්ඝ කාලීන වකුගඩු රෝගයෙන් පෙළෙයි.විසිඅට හැවිරිදි ඔහුට වකුගඩුවක් බද්ධ කිරීම අවශ්‍ය බව වෛද්‍යවරුන් විසින් නිර්දේශ කර ඇත.ස්ථීර ආදායම් මාර්ගයක් නොමැති අතර දෛනික කුලියක් කිරීමටත් ඔහුට අපහසු බැවින් ඖෂධ සඳහා විශාල මුදලක්ද වැය වන බැවින් නිවිතිගල ප්‍රාදේශිය සභාව මගින් ඔහු වෙත යම් සහනයක් ලබා දීම සඳහා ඉල්ලීමක් කළ ඇත.එබැවින් ඔහු වෙත යම් ආධාර මුදලක් ලබා දීම සුදුසු බවට වන ගරු මන්ත්‍රී සොමී ගුණවර්ධන මහතා විසින් කරන ලද යෝජනාව ගරු මන්ත්‍රී සුසාන්ත රූපසිංහ මහතා විසින් ස්ථීර කරන ලදි.

දැඩි ආර්ථික අපහසුතා වලින් පෙළෙන ඔහු හට වියදම් දැරීම අසීරු බැවින් නිවිතිගල ප්‍රාදේශිය සභා අරමුදලින් රෝගීආධාරයක් ලෙස රුපියල් දසදහසක (රු.10,000.00) මුදලක් ලබාදීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

* 1. **ගරු උප සභාපති විජිත වැරණියගොඩ මහතාගේ යෝජනා**
1. සමන්ගම බෝධිය අසල සිට යොවුන් ගම්මානය වෙත පිවිසෙන මාර්ගය දැනට ඉතා අබලන් වී ඇත. ආබාධීත රණවිරුවෙකුගේ නිවසක් වෙත පිවිසීමට ඇති මෙම මාර්ගය කුරුවිට යුද හමුදා කඳවුර විසින් කොන්ක්‍රිට් දමා සංවර්ධනය කිරීමට එකඟතාවය පළ කර ඇත.නිවිතිගල ප්‍රාදේශිය සභාවට අයත් එම මාර්ගයේ සංවර්ධන කටයුතු සඳහා සභාවේ එකඟතාවය විමසා ඇති බැවින් ඒ පිළිබඳව ගරු සභාවේ තීරණයක් ගැනීම සඳහා වන යෝජනාව ගරු උප සභාපති විජිත වැරණියගොඩ මහතා විසින් කරන ලද යෝජනාව ගරු මන්ත්‍රී සුසාන්ත රූපසිංහ මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී එම මාර්ගය ප්‍රතිසංස්කරණය කිරීම සඳහා ඇස්තමේන්තු සකස් කිරීමේදී කාර්මික නිලධාරී උපදෙස් සහ අධීක්ෂණය යටතේ ඉදිරි කටයුතු සිදුකිරීමට යටත්ව ඒ සඳහා එකඟතාවය ලබා දීම සුුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. ඇලපාත ප්‍රාථමික විද්‍යාලය සහ ඇලපාත මහා විද්‍යාලය අසල ඇති අනතුරුදායක කාණුව නිසා පාසල් දරුවන්ට දැඩි අවදානමකට මුහුණ දීමට සිදුව ඇත.නිරන්තරයෙන් පාසල් දරුවන්,දෙමාපියන් සහ බොහෝ පිරිසක් එම ස්ථානයේ රැඳෙන බැවින් අනාරක්ෂිත බව අවම කිරීම සඳහා කාණුව මතට කොන්ක්‍රිට් ස්ලැබ් කොටස් යෙදීම සුදුසු බවට ගරු උප සභාපති විජිත වැරණියගොඩ මහතා විසින් කරන ලද යෝජනාව ගරු මන්ත්‍රී ලෝහිත වේරගම මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී ඒ පිළිබඳව අධ්‍යාපන අමාත්‍යාංශය,ගරු ආණ්ඩුකාරතුමා ඇතුළු වගකිවයුතු පාර්ශවයන් වෙත ලිඛිතව දැනුවත් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
	1. **ගරු මන්ත්‍රී බුද්ධික ප්‍රේමරත්න මහතාගේ යෝජනා**
2. වර්තමානයේ පාරිභෝජන විදුලි ඒකකයක් සඳහා අය කරන මුදල ඉහළ යාමත් සමග නිවිතිගල ප්‍රාදේශිය සභාවට අයත් බැස්නැවතුම්පොළ,සතිපොළ විදුලි බිල්ද ඉහළ ගොස් ඇත.පවතින විදුලි කප්පාදුව,විදුලි පහන්,වීදි පහන් දැල්වීම සීමා කිරීම නිසා විවිධ ගැටළු වලටද මුහුණු පාමට සිදුව ඇත.එබැවින් නිරන්තර හිරුඑළිය පවතින ස්ථානයක් වන නිවිතිගල සතිපොළෙහි සුර්ය පැනලයක් ස්ථාපිත කොට සුර්ය බලය යොදා ගෙන විදුලිය ජනනය කිරීමට අවශ්‍ය කටයුතු කිරීම සුදුසු බවට වන යෝජනාව ගරු මන්ත්‍රී බුද්ධික ප්‍රේමරත්න මහතා විසින් කරන ලද යෝජනාව ගරු මන්ත්‍රී සොමී ගුණවර්ධණ මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී නිවිතිගල සතිපොළ,නිවිතිගල බස් නැවතුම්පොළ,ප්‍රධාන කාර්යාලය වැනි ස්ථාන වල විදුලි පාරිභෝජනය,විදුලිය නිෂ්පාදනය කිරීමේ ශක්‍යතාවය අනුව අවශ්‍ය සුර්ය පැනලයේ ධාරිතාවය සහ අතිරික්ත නිෂ්පාදිත විදුලිය අලෙවි කිරීම සම්බන්ධයෙන් වන කරුණු ඇතුළත් කරමින් මුලික වාර්තාවක් ගරු සභාව වෙත ඉදිරිපත් කිරීමෙන් පසු තීරණයකට එළඹීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

* 1. **ගරු මන්ත්‍රී ලෝහිත වේරගම මහතාගේ යෝජනා**
1. ඇලපාත ප්‍රාදේශිය ලේකම් කොට්ඨාශයේ ගඟුල්විටිය ග්‍රාම නිලධාරී වසමේ එහාවත්ත සිට දිගානකන්ද දක්වා දිවෙන මාර්ගය සංවර්ධන කිරීමේ ව්‍යාපෘතියක් මීට අවුරුදු 02කට පමණ කලින් ආරම්භ කළත් එය අතරමග නැවතී ඇත.මේ නිසා මෙම මාර්ගය භාවිතා කරන ගම්වාසීන් දැඩි දුෂ්කරතාවට පත් වී ඇත.එහාවත්ත නිරිඇල්ල කොටස දැඩි අබලන් තත්වයට පත්ව ඇති නිසා කිසිදු වාහනයක් මේ වන විට ගමන් නොකරයි.තේ රබර් තම ජීවනෝපාය කරගෙන ජීවත් වන එම ප්‍රදේශයේ ගම්වාසීන්ට තම නිෂ්පාදන රැගෙන යාමට සැපයුම්කරුවන් නොපැමිණෙන නිසා කිලෝමීටර් දෙකක් පමණ තම කරමතින් ප්‍රධාන මාර්ගය වෙත ගමන් කිරීමට සිදුව ඇත. මෙම මාර්ගය සංවර්ධනය කර දෙන ලෙස ගම්වාසීන් විසින් ඉල්ලීමක් කර ඇත.එබැවින් නිවිතිගල ප්‍රාදේශිය සභාවට අයත් මෙම මාර්ගය අළුත්වැඩියා කොට සංවර්ධන කිරීම සුදුසු බව ගරු මන්ත්‍රී ලෝහික වේරගම විසින් ගරු සභාව වෙත යෝජනා කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථිර කරන ලදි.
2. පළාත් මාර්ගය අමාත්‍යාංශයට අයත් කොටාමුල්ල දිමියාව මාර්ගයේ වම්බටු කඩේ අසල බලපත්‍ර සහිතව සහ අනවසර පතල් කැණීම් සිදුවන අතර එනිසා දැනටමත් මාර්ගය අබලන් තත්වයට පත්ව ඇත.අඛණ්ඩව පතල් කැණීම් කටයුතු සිදුවුවහොත් මෙම මාර්ගය ඉදිරියේදී ගිලා බැසීමට වුවද ඉඩ ඇති බැවින් ඒ සම්බන්ධව කඩිනමින් විසඳුමක් ලබා දෙන ලෙස ගම්වාසීන් විසින් ඉල්ලීමක් කර ඇත. ඒ පිළිබඳව අදාල බලධාරීන් දැනුවත් කිරීම සඳහා ගරු මන්ත්‍රී ලෝහිත වේරගම මහතා විසින් කරන ලද යෝජනාව ගරු මන්ත්‍රී සුසාන්ත රූපසිංහ මහතා විිසින් ස්ථීර කරන ලදි.ඒ අනුව ගරු සභාවේ කරුණු විමසීමේදී මැණික් හා ස්වර්ණාභරණ අධිකාරිය වෙත මේ පිළිබදව ලිඛිතව දැනුම් දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
	1. **ගරු මන්ත්‍රී සුරේෂ් කාන්ත් මහතාගේ යෝජනා**

වැවිලි කටයුතු අමාත්‍යාංශය මගින් වතු සමාගම් සඳහා ක්‍රියාත්මක කරන ලද නිවාස ව්‍යාපෘතියෙන් ඉදිකරන ලද නිවාස 1992 වර්ෂයේ වතුජනතාව වෙත පවරා දී ඇත.ඒ වෙනුවෙන් ලබා ගත් මුල්‍ය ණයද ඔවුන් විසින් සම්පුර්ණයෙන් ගෙවා අවසන් කොට ඇත.නමුත් අවුරුදු තිහක් ඉක්ම ගියත් නිවාස වල නීත්‍යානුකුල අයිතිය තවමත් ඔවුන් වෙත පවරා නොමැත.එබැවින් ඒ පිළිබඳව අදාල බලධාරීන් දැනුවත් කිරීමට අදාල යෝජනාව ගරු සුරේෂ් කාන්ත් මහතා විසින් ගරු සභාවට ඉදිරිපත් කළ අතර ගරු මන්ත්‍රී සුසාන්ත රූපසිංහ මහතා විසින් එම යෝජනාව ස්ථීර කරන ලදි. ඒ අනුව ගරු සභාවේ කරුණු විමසීමේදී ගරු මන්ත්‍රී ආර් ඒ වසන්ත මහතා,ගරු මන්ත්‍රී සොමී ගුණවර්ධන මහතා විසින් ඒ පිළිබඳ වැඩිදුරටත් අදහස් දක්වන ලදි.නිවාසලාභීන්ට ඔප්පු ලබා දීම සම්බන්ධයෙන් කඩිනමින් පියවර ගැනීම සඳහා අවශ්‍ය කටයුතු සිදුකර දෙන ලෙස ගරු ජනාධිපතිතුමා,වැවිලි කර්මාන්ත අමාත්‍යතුමා වෙත ලිඛිතව දැනුම් දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

 (06) ඇස්තමේන්තු ඉදිරිපත් කිරීම.

(05) හදිසි යෝජනා-ඇත

1. 1987 අංක 15 දරණ ප්‍රාදේශිය සභා පනතේ 23 සහ 24 (1)(අ)(ආ) වගන්ති ප්‍රාකාරව ප්‍රාදේශිය සභාව මගින් පවත්වාගෙන යනු ලබන මංමාවත් සහ පටුමාවත් හ﻿ඳුනාගෙන සිතියම් ගත කිරීම සෑම ප්‍රාදේශිය සභාවකම වගකීම හා කාර්යභාරය වියයුතු බවත් එය නීතිමය අවශ්‍යතාවයක් බවත් පෙන්වා දී ඇත.එහෙත් ප්‍රාදේශිය සභාව සතු මාර්ග හඳුනාගෙන මැනුම් කර සැලසුම් සැකසීමට මිනින්දෝරු දෙපාර්තමේන්තුව මාර්ග කිලෝමීටර් එකක් සඳහා සැලසුම් සකස‍් කිරීමට රු50,0000.00 ක් රු.100,000.00ක් වැනි විශාල මුදලක් පිරිවැය ලෙස වැයකිරීමට සිදුවන බැවින් දීර්ඝ කාලයක් තිස්සේ එම කාර්යය සිදුකිරීමට නොහැකි වී ඇත.

මෙකී ගැටළුකාරී තත්වයන් හමුවේ සබරගමුව පළාත් සභාව හා වයඹ පළාත් සභාවේ සම්පත් දායක මහතුන්ගේ උපදෙස් සහ මගපෙන්වීම යටතේ ජී.අයි.එස් තාක්ෂණය ඔස්සේ මාර්ග සිතියම් ගත කිරීමේ ව්‍යාපෘති පුහුණු වැඩසටහනක් 2022/10/12 වන දින පැවැත්වූ අතර ඒ සඳහා නිවිතිගල ප්‍රාදේශිය සභාවේ නිලධාරීන් දසදෙනෙකු කණ්ඩායමක් ඒ සඳහා සහභාගී විය.

ජී.අයි.එස් තාක්ෂණය ඔස්සේ මාර්ග සිතියම් ගත කරන විට මාර්ගයේ ඇති වීදිපහන්,පාලම්,බෝක්කු ආදියද මාර්ග සිතියමට අදාල කරගත හැකි අතර සභාව සතු ස්ථාවර වත්කම් වල ප්‍රමාණ ගණනයට ඉවහල් වන වීදි පහන් ලේඛනය,මාර්ග ලේඛනය, පාලම් බෝක්කු ලේඛනය නිරවුල්ව පවත්වා ගැනීමට හැකිවීම විශාල වාසියකි.කඩිනමින් ක්‍රියාත්මක විය යුතු මෙම වැඩසටහන සඳහා කණ්ඩායම් ගත කර නිලධාරීන් යොමු කිරීමට අපේක්ෂා කරන අතර මාර්ග කණ්ඩාංක කිරීම.දත්ත ගබඩා කර තබා ගැනීම,සිිතියම්ගත කිරීම ආදී කාර්යයන් කාර්යක්ෂමව ඉටු කර ගැනීම සඳහා පහත සඳහන් ද්‍රව්‍ය අවශ්‍යව ඇත.ඉතා සාර්ථකව මෙම කාර්යය ඉටු කිරීම සඳහා මෙම පහසුකම් සපයා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

* ප්‍රවාහන පහසුකම්
* ඉන්ධන දීමනා/සේවක දීමනා
* මැනුම් කටයුතු සඳහා ටේප්(5 m ස්ටීල් ටේප්.සාමාන්‍ය 20m මැනුම් පටි)
* ලැප්ටොප් පරිගණකයක්
* ජංගම දුරකතනයක්
* ඉන්ටර්නෙට් පහසුකම් සඳහා රවුටරයක්
* ලිපිද්‍රව්‍ය
* සංග්‍රහ වියදම්
* ෆෝටර්බල් හෝර්ස්
* මවුස් 01ක් සහ කීබෝඩ් 01ක්

 (06) මුදල් ප්‍රතිපත්ති කාරක සභා වාර්තාව-2022.10.11 වන දින පැවැත් වූ මුදල් ප්‍රතිපත්ති කාරක සභා වාර්තා සභාවට ඉදිරිපත් කිරීම-

 2022.10.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ඉහත සඳහන් මුදල් ප්‍රතිපත්ති කාරක සභා වාර්තා මෙම සභා වාර්තාවේ කොටසක් වශයෙන් පිළිගෙන සභාගත කරන ලදී**.**

(07) ආදායම් ප්‍රගති වාර්තාව -සැප්තැම්බර් 2022

2022.10.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් ප්‍රගති වාර්තාව- සැප්තැම්බර් 2022 සභා වාර්තාවේ කොටසක් වශයෙන් පිළිගෙන සභාගත කරන ලදී.

(08) ආදායම් හා වියදම් වාර්තාව- සැප්තැම්බරු 2022

2022.10.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් හා වියදම් වාර්තාව - සැප්තැම්බර් 2022 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(09) ප්‍රා ස 14 හා ප්‍රා ස 16- සැප්තැම්බර් 2022

2022.10.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ප්‍රාස14 සහ ප්‍රාස 16 - සැප්තැම්බර් 2022 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(10) වියදම් විශ්ලේෂණ වාර්තාව-සැප්තැම්බර් 2022

2022.10.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති වියදම්

විශ්ලේෂණ වාර්තාව-සැප්තැම්බර් 2022 මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(11) විගණන හා කළමනාකරණ කමිටු වාර්තාව-2022/07/28

2022.10.18 වන දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති විගණන හා කළමනාකරණ කමිටු වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(12) වෙනත් කාරණා-සභිකයන්ගේ අදහස් දැක්වීම

1. **ගරු මන්ත්‍රී ආර් ඒ වසන්ත මහතා**

කේ.ජී.එස් පී කුමාර යන අය විසින් අනවසර ඉදිකිරීමක් සම්බන්ධ වන ලිපිය ගැන කරුණු දක්වන ලදි.මේ සම්බන්ධයෙන් කඩිනම් විසඳුමක් ලබා දීම කළ යුතු බව ප්‍රකාශ කරන ලදි.

1. **ගරු මන්ත්‍රීනි චම්පිකා මදුමතී මහත්මිය**

ගරු වසන්ත මන්ත්‍රීතුමා විසින් කරන ලද අනවසර ඉදිකිරීම සම්බන්ධව තමාටත් ලිපියක් ලැබුණු බවත් දෙපාර්ශවය සමග ඒ පිළිබඳ සාකච්ඡා කළ බවත් ප්‍රකාශ කරන ලදි.ඒ අනුව ලියුම්කරු විසින් කියා සිටින ඉල්ලීම ක්‍රියාත්මක කිරීමට ඉදිකිරීම් කළ පාර්ශවය එකඟ වූ බව ප්‍රකාශ කරන ලදි.

1. **ගරු මන්ත්‍රී සුරංග ප්‍රභාත් කුමාර මහතා**

අද වෙනකම් සභාවට දාපු යෝජනා කිසිවක් ක්‍රියාත්මක වුණේ නැහැ කියලා.මිනිස්සු කියන්නේ සභාපතිතුමාට යෝජනා දුන්න නම් හරි අපි ඒවා සභාවට යොමුකරන්නේ නැහැ කියලා.මම කියන්නේ සභාවට යෝජනාවක් ඉදිරිපත් කළොත් ඒ පිළිබඳව ගමේ මිනිස්සු දැනුවත් කළා නම් හොඳයි කියලා.දැන් වැව්කණ්ඩිය පාරේ යන්නම බැහැ.ලොකු ලොරි එහා මෙහා ගිහිල්ලා පාර හොඳටම මඩ වෙලා.කිසිම සංවර්ධන කටයුත්තක් දැන් එතන වෙන්නේ නැහැ.අපේ දරුවොත් සපත්තු ගලවලා තමයි එතනින් පාසල් යන්නේ.

මට නම් මේ දේශපාලනය ගැන පුදුම කළකිරීමක් තියෙන්නේ.ආයේ දේශපාලනය කරන්න බලාපොරොත්තුවක්වත් නැහැ. මොන දේශපාලන පක්ෂයත් හදන්නේ තම අරමුණු ඉටු කරගන්න මිසක් කවුරුත් රට හදන්න උත්සහ කරන්නේ නැහැ.අපිට මොනවද අඩු.අපි විසින් හදාගත්ත අඩුපාඩු තමයි තියෙන්නේ.අපි ගෝඨාභය මහත්තයා රට හදයි කියලා ලොකු බලාපොරොත්තුවක හිටියේ.ඒත් එහෙම වුණේ නැහැ.දැන් මහින්ද මහත්තයා තව කණ්ඩායමක් එක්ක ආයේ බලයට එන්න හදනවා.ඒත් රට ගැන මිනිස්සු ගැන හිතන්න කවුරුත් නැහැ.මේ දේශපාලනය ගැන තියෙන්නේ කියාගන්න බැරි වේදනාවක්.

කුුඩා කාලයේ ඉඳලම මම දේශපානය කළා.සුසන්ත පුංචිනිලමේ ඇතුළු පිරිස අපිට පාරේ බයිසිකලේකවත් යන්න දෙන්නේ නැතිව බාධා කළා.අපිත් එක්ක දේශපාලනය කරපු පිරිස හොඳට මේකෙන් හම්බකර ගත්තා.ඉඩම් අක්කර ගණනක් ඔවුන්ට තියෙනවා.දරුවෝ ඉගෙන ගන්නේ පිටරටවල් වල.හොඳ යාන වාහන ගෙවල් තියෙනවා.නමුත් මම මගේ දීමනාවෙන් කරන්නෙත් රෝගී දරුවන්ට අධ්‍යාපන කටයුතු කරන දරුවන්ට උදව් කරන එක.ඒ නිසා මට හදවතින්ම සතුටු වෙන්න පුළුවන්.මේ දේශපාලන කාලය තුළ අසාධාරණව රුපියලක්වත් හම්බ කලේ නැහැ කියලා.

1. **ගරු මන්ත්‍රීනි නීතා එක්නැලිගොඩ මහතා**

පසුගිය මස 07 වෙනිදා ඇලපාත ප්‍රදේශයේ බැනර් කටවුට් අයින් කළා කිසිම දැනුම් දීමකින් තොරව.මිනිස්සු කියනවා එහෙම කළේ පඩිය ගන්න කියලා.මේ වගේ දෙයක් කරන කොට අපිව හරි මුලින් දැනුවත් කරන්න ඕනි.මිනිස්සු අහන්නේ අපෙන්. සභාව විසින් කරන කිසිම වැඩක විනිවිද බවක් නැහැ.

1. **ගරු මන්ත්‍රී චමින්ද කුමාර මහතා**

මම මේ පිළිබඳ ගියවර සභාවෙත් කතා කළා. පෑබොටුව හන්දියේ සිට උඩ දෙල්වල දක්වා මාර්ගයේ අබලන් වූ ස්ථාන මෑතකදී ප්‍රිමික්ස් යොදා පිළිසකර කළත් මේ වන විට නැවතත් මාර්ගයේ වලවල් හෑරීලා තියෙනවා.මේ නිසා වාහන ගමනාගමනය ඉතා අපහසු වෙලා තියෙනවා.ඒ ගැන අදාල බලධාරීන් දැනුවත් කරන්න කියලා මම ඉල්ලා සිටිනවා.දෙල්වල ප්‍රදේශයේ ගංවතුර තත්වය දැන් නිතරම ඇතිවෙනවා.ඇල්ල ප්‍රෙද්ශයේ තියෙන් ගල් පරය කඩා ඉවත් කළා නම් මේ තත්වය මගහරවා ගන්න පුළුවන්.මට මේ සභාවේ කතාකරන්න තියෙන්නේ මිනිස්සුන්ගේ ප්‍රශ්න.මට දේශපාලනය වැඩක් නැහැ.සුරංග මන්ත්‍රීතුමා කිව්වා වගේ මටත් දේශපාලනය ගැන කළකිරීමක් නැතුවම නොවේ.ඒ නිසා දේශපාලනය කතා කළා ඇති.සියළු දෙනාටම තෙරුවන් සරණයි.

1. **ගරු මන්ත්‍රී සුරේෂ් කාන්ත් මහතා**

අද දින නව පත්වීම් ලද අජන්ත රණසිංහ මහතාට මගේ සුභ පැතුම් එක්කරනවා.අද රටේ මිිනීමරුවන්ටත් සමාව දෙනවා.ඒත් පක්ෂයේ විනය කඩ කළා කියලා අපේ ජ්‍යෙෂ්ඨ මන්ත්‍රීවරයෙක් වන පියසේන පොල්වත්ත මහතාට තම සභික ධුරයත් අහෝසි කරලා තියෙනවා.අපිට ගොඩක් දේවල් එතුමන්ලාගෙන් ඉගෙන ගන්න තියෙනවා.ආදර්ශමත් විදිහට දේශපාලනය කරලා තියෙනවා.ඒ සිදුවීම ඉතා කණගාටුදායකයි.පොල්වත්ත මන්ත්‍රීතුමා විතරක් නොවෙයි සුනිල් සේරසිංහ මන්ත්‍රීතුමාගෙත් සභික ධුරය අහෝසි වුණා.ගරු මන්ත්‍රීනි චම්පිකා මදුමතී මහත්මිය පැවසු පරිදි එතුමන්ට උපහාර පිදීම සඳහා ගරු මන්ත්‍රීවරුන්ගේ සහයෝගයෙන් යම් වැඩසටහනක් කළ යුුතු වෙනවා.එමෙන්ම අවුරුදු 34ක කාලයක් සභික ධුරය දැරූ මන්ත්‍රීවරයා ලෙස එතුමන්ගේ සේවය ඇගයීම පිණිස ඉදිරි අයවැයේදී ජේදයක් වෙන්කීරීම කරන ලෙස මම යෝජනා කරනවා.

ණය මුදල් ගෙවා අවසන් වු වතුනිවාස හිමියන්ට තවමත් නීත්‍යානුකූල අයිතිය පවරා නැති අවස්ථාවක අවුරුදු ගණනක් වතු නිවාස වල ජීවත් වූ අයගෙන් ඒ සදහා මුදල් අයකර ගැනීමේ ක්‍රමවේදයක් සැලසුම් කරන බවත් එය ලැජ්ජා සහගතයි.මේ සම්බන්ධයෙන් වන ගැටළුව පිළිබඳ අතිගරු ජනාධිපතිතුමා,වැවිලි අමාත්‍යංශය කඩිනමින් දැනුවත් කරන ලෙස මම ඉල්ලා සිටිනවා.

1. **ගරු මන්ත්‍රී නුවන් බෝඹුවල මහතා**

මේක දැන් ලැබුණු ආරංචියක්.අඩුආදායම්ලාභි පවුුල් 2500 ක් සඳහා 5kwhක ධාරිතාවයකියුතු සුර්ය පැනලයන් ස්ථාපිත කිරීමේ වැඩසටහනක් සදහා කැබිනට් අනුමැතිය ලබාදීලා තියෙනවා.ඒනිසා නිවිතිගල බල ප්‍රදේශය තුළ නිවාස 250ට වත් එම ප්‍රතිලාභය ලබා දෙන ලෙස විෂයභාර අමාත්‍යවරයා දැනුවත් කරන ලෙස ඉල්ලා සිටිනවා.

ප්‍රාදේශිය සභාව ක්‍රියාත්මක වන්නේ රටේ ආර්ථික තත්වයට සමාන්තරවයි.ඒ නිසා සභාවේ කටයුතු ගැන විවේචනයන් කිරීමම සුදුසු නැහැ.උඩ බලාගෙන කෙල ගහන්න හොඳ නැහැ.කොවිඩ් කාලයේදී බල ප්‍රදේශයේ ලොකු වැඩකොටසක් සභාවෙන් කළා.දේශපාගඥයින් සම්බන්ධව ලක්ෂ එකහමාරක් පමණ ජනකොටස දල දේශිය නිෂ්පාදිතයෙන් 2% පමණ පාරිභෝජනය කරනවා.ඒත් ලක්ෂ 17ක් සිටින රාජ්‍ය සේවකයින්ගේ යැපෙන්නන් සමගම ලක්ෂ 50 ක් පමණ කොටස දල දේශිය නිෂ්පාදිතයෙන් 28% ක් පමණ පාරිභෝජනය කළත් ඔවුන්ගෙන් ඒ සඳහා දායකත්වය 11% ක් පමණ වේ.ඒ නිසා ඒ බරත් පැටවෙන්නේ ජනතාව මත.මිනිස්සුන්ට කොච්චර කළත් හොඳක් නම් අහන්න වෙන්නේ නැහැ.අරගලයෙන් පස්සේ ඒ අමිහිරි තත්වය තවත් උත්සන්න වුණා.අපි දැක්කා පසුගිය කාලයේ අරගලයේ ක්‍රියාකාරී වූ අය කා ගාවද ගිහින් හුරතල් වෙන්නේ කියලා.දමිතා අබේරත්න කියන නිළිය ඉතාමත්ව කුළුපගව කතා කරමින් සජිත් ප්‍රේමදාස මහතා සහභාගී වු දේශපාලන රැස්වීමකට සහභාගි වෙලා ඉන්නවා අපි දැක්කා. මතක් කරන්න ඔිනි.මේ ගෝඨාභය රාජපක්ෂ හොරෙක් නෙමෙයි.අපි කියමුකෝ මෙතනට අනුර කුමාර දිසානායක පත්වුණා කියලා.ඒත් මේ දේශපාලන ප්‍රවාහයට එකතු වුණොත් එතනින් එහාට යන්න වෙන්නෙ නැහැ.

අරගලය මුවාවෙන් ඇතැමුන් කලේ තම පටු දේශපාලනික අරමුණු සාක්ෂාත් කර ගැනීම.මේ හැමදේම කල්ලි කිහිපයක් තම දේශපාලනික අරමුණු සාක්ෂාත් කර ගන්න කරපුවා.අරගලය වෙලාවේ අමරකීර්ති මන්ත්‍රීතුමා ගහලා මහමග මරලා දැම්මා.මැරිලා පැය ගාණක් තිස්සේ එතුමා දිහා කවුරුත් හැරිලවත් බැලුවේ නැහැ.උදේ හවස බණ කියන රටේ ඒ සිදුවීම කොයිතරම් මිපේච්ඡද.අහන්න නීරස ඇති.ඒත් 88/89 කාලයේදීත් මෙවැනිම අමිහිරි සිදුවීම් වලට මුහුණ දුන්නා.කෙසේ වෙතත් මෙතන බොහෝ දෙනෙක් ඉන්නේ නවක මන්ත්‍රිවරු.අපි මතවාදීව ගැටෙන්න පුළුවන්.අපි කවුරුත් හොරකම් කරලා නැහැ.එහෙම අයත් ඉන්න පුළුවන්.

සමාජ මාධ්‍ය ජාලා වලට ඇල්මක් ඇති පිරිස මේ අරගලයට සම්බන්ධ වුණා.එදා හිටපු අගමැතිතුමා පිරිස ඒකරාශි කරලා මේ තත්වය ඇතිවෙන්න මග පාදපු එක කොහෙත්ම අනුමත කරන්නේ නැහැ.වැරදි දේට හැමවේලාවෙම වැරදි කියනවා.නමුත් එතුමා අවුරුදු 30 ක් පුරාවටම රට තුළ කුරිරු යුද්ධය අවසන් කරන්න කටයුතු කළා.ඒ වෙනුවෙන් අපි එතුමා අගයන්න ඔිනි.

ප්‍රජාතන්ත්‍රවාදය රට තුළ ස්ථාවර විය යුතුය.එය සුභවාදීව දකින්න ඹ්නි.මැතිවරණ පැවැත්වීමෙන් එම අයිතිය සුරක්ෂිත කරනවා විනා මේ විදිහට අරගල කරලා,රටේ දේපල විනාශ කරලා,තම පෞද්ගලික දේශපාලනික පටු අරමුණු සාක්ෂාත් කර ගැනීමට ඉඩ නොතැබිය යුතුය.

අළුතින් සභාවට පත්වු අජන්ත සිසිර කුමාර මන්ත්‍රීතුමාට සුභාාසිංශන එක්කරමින් මම කතාව අවසන් කරනවා.

1. **ගරු මන්ත්‍රී ආර් ඒ වසන්ත මහතා**

අපි ඉන්නේ පළාත් පාලන ආයතන වල අතිරේක ධුරකාලයක.ඒ නිසා ඉදිරි සභාව වන විට මැතිවරණ කොමිෂන් සභාවට බලය ලැබීමෙන් ප්‍රාදේශිය සභා විසුරවීමට ඇති ඉඩකඩ වැඩියි.ගරු නුවන් මන්ත්‍රීතුමා කිව්ව විදිහට රටේ පවතින දේශපාලනික ආර්ථික අර්බුදයක් සමග බොරදියේ මාළුබාන පිරිස වැඩියි.පසුගිය අරගලයේදීත් අපි ඒක දැක්කා.ඒ වගේම 88/89 කාලයේ බලයේ සිටි දේශපාලන ව්‍යාපාර තම පටු දේශපාලනික අරමුණු ඉටුකර ගන්න,ගැටුම්කාරී තත්වයන් නිර්මාණය කරමින්,මිනිසුන් භිතියට පත් කරමින් කටයුතු කළා.

මුලික නීතියේ ජනාධිපති ධුරය හිස්වීමෙන් පසු නැවත ජනාධිපති කෙනෙක් පත් කරගන්නා ආකාරය පැහැදිලි කරන තියෙනවා.ව්‍යවස්ථාදායකය,විධාකය සහ අධිකරණය සම්බන්ධයෙන් පරමාධිපත්‍ය බලය පැවරෙන්නේ ජනතාවට.නමුත් මේ මොහොතේ ඉන්න ජනාධිපතිවරයා ව්‍යවස්ථාදායකයේ රිංගමින් තක්කඩි පටු දේශපාලනික අරමුණු සාක්ෂාත් කරගන්න පත්වෙච්ච කෙනෙක්.මේ ජනතාවගේ පරමාධිපත්‍ය නෙමෙයි.ජනතාව ඉල්ලන කෙනා මේ නෙමයි.ඒකයි මොවුන් එකතු වෙලා ජනතාවගේ පරමාධිපත්‍ය තීරණය කරන මැතිවරණයකට යන්නේ නැත්තේ.ප්‍රාදේශිය සභා ධුර කාලය වසරකින් දීර්ඝ වෙලා අපි දැන් ඉන්නෙත් එවැනි කාලයක.

ජනාධිපතිවරයා මේ ළඟදී මැතිවරණ කොමිෂන් සභාව සමග පවතින සාකච්ඡාවේදී ඉතා ඉක්මනින් මේ ආකෘතිය යටතේ මැතිවරණයකට යන්න කටයුතු කරන්න.නැත්නම් මම ජනමත විචාරණයකට යනවා කියලා කියනවා.ඒ 80 ගණන් වල මාමා දාපු සෙල්ලම් තමයි දැනුත් කරන්න හදන්නේ.තම උන්මාදනීය සිහිනය සැබෑ කර ගන්න පටු දේශපාලනික අරමුණු සන්තර්පණය කරගන්න තමයි ඔහු විසින් මෙවැනි දේ සිදුකරන්නේ.මේ ජනාධිපතිවරයා පත් වුණා කියලා කිසිම සාධනීය දෙයක් මෙතෙක් සිදුවෙලා.

රට මේ තත්වයට පත්වුණේ තම තමන්ගේ අයට ප්‍රතිලාභ ලබා දීමේ අරමුණින් මිත්‍රශීලි දේශපාලනයක නිරත වීමයි.අපේ සභාවෙත් වෙලා තියෙන්නේ ඒකමයි.මම ඉදිරිපත් කරපු ලිපිය අනුව ඒ ගොඩනැගිලි සැලසුම අනුමත කරලා තියෙන්නෙත් එහෙම.තව දෙයක් තමයි සංවර්ධන ගිණුමේ ඇති මුදලින් ස්ථාවර තැන්පතුවක් දැමීමට යෝජනාවක් ඉදිරිපත් කිරීම.මෙම ශේෂය ගැන සභාව දැනුවත් නැහැ.කෙනෙකුට හිතන්න පුළුවන් දැන් ගත්ත සභා තීරණය අනුව ස්ථාවර තැන්පතුවක් ආරම්භ කරලා තව ටික දවසකින් සභාව විසුරුවා හැරියට පස්සේ පෞද්ගලික ගිණුමකට වුවත් මුදල් මාරු කර ගන්න පුළුවන් කියලා.මෙහෙම අරමුදලක් තියෙනවා නම් ඇයි කලින් ස්ථාවර තැම්පතුවක් දාන්න අදහස් කලේ නැත්තේ.ඇයි සභාව විසුරුවන්න කිට්ටුව මේක කරන්න අදහස් කළේ.රටේ සීනි වලින් බදු වංචා කරනකොට රටේ සදාචාරය කඩා වැටෙනකොට සභාවේ කටයුුතු ස්මුත්ලි යයි කියලා හිතන්න අමාරුයි.යෝජනාවක් ඉදිරිපත් කරනකොට ඒක විධිමත් වෙන්න ඕනි.අපි ගන්න සභ තීන්දු තීරණ ඉදිරියේදී අපිට බලපෑමක් නොවන පරිදි ගන්න ඕනි.ඒක අපේ ඇඟටත් හොඳයි.ඔළුවටත් හොඳයි.ආත්ම ගරුත්වයටත් හොඳයි.ප්‍රාදේශිය සභාවේ කටයුතු මීට වඩා වගකීමෙන් සිදුවෙනවා නම් තමයි හොඳ.ඒක නිලධාරීන්ටත් හොඳයි.

මෙය අවස්ථාවක් කර ගන්නවා නව පත්වීම් ලද මන්ත්‍රීවරුන් දෙපලට ස්තුති කරන්න.මම යෝජනා කරනවා ගම් මට්ටමේ සිට ජනතාවට සේවයක් කරන්න එකතු වෙන්න කියලා.

1. **ගරු මන්ත්‍රී අජන්ත සිසිර කුමාර මහතා**

කිහිපවරක් ප්‍රාදේශිය සභාවට තරඟකළත් මන්ත්‍රීධුරයක් හිමිවුණේ නැහැ.අවුරුදු 14 සිටම දේශපාලනය කළා.දිවංගත ගාමිණි අතුකෝරල මහතාගේ සමයේ තමයි දේශපාලනයට යොමුවුණේ.එදි සිට අද දක්වා එක්සත් ජාතික පක්ෂයක් සමග අඛණ්ඩව කටයුුතු කළ නිසා තමයි අද මේ අවස්ථාව මට උදා වුණේ.සභාපතිතුමා ඇතුළු ගරු මන්ත්‍රීවරුන්ට මගේ ස්තුතිය ප්‍රකාශ කරනවා.

වත්මන් ජනාධිපතිතුමා ගැන සභාවේදී විවිධ අදහස් පල වුණා.ඒත් එතුමා ආසයි බයයි නායකයෙක් නෙමෙයි.යොවුන් පෙරමුණ ඇති කරලා යොවුන් සේනාංක ස්ථාපිත කරලා,විද්‍යාපීඨ ඇති කරලා දරුවන්ට අවස්ථාවන් සලසලා දුන්නා.ඒ වගේම රට අගාධයකට පත්වෙලා තියෙන වේලාවක රට භාරගන්න හිටියේ එතුමා විතරයි.මේ වන විටත් එතුමා රටේ තිබු තත්වය නැතිකරලා යම් වැඩකොටසක් සිදුකරලා තියෙනවා.

ඉදිරියේත් ගරු ජනාධිපතිතුමා රට බබලවන්න කටයුතු කරයි කියලා අපේක්ෂා කරනවා.මේ අවස්ථාව ලබා දීමට කටයුතු කළ සියළු දෙනාටම ස්තුතිවන්ත වෙමින් මම කතාව අවසන් කරනවා.

1. **ගරු උප සභාපති විජිත වැරණියගොඩ මහතාගේ අදහස් දැක්වීම**

ගරු සභාපතිතුමා හදිසි අසනීප තත්වයක් හේතුවෙන් ගරු සභාවෙන් නික්ම ගිය නිසා වැඩබලන සභාපති ලෙස සභාවේ කටයුුතු සාර්ථකව මෙහෙයවීම සඳහා සහයෝගය ලබා දීම වෙනුවෙන් සියළු දෙනාටම ස්තුතිවන්ත වෙනවා.අද සභාවේ කලබලකාරී තත්වයක් පැවතුණත් ඒ එකිනෙකාගේ මතවාදයන් නිසා වුවත් අපි සියළු දෙනාම ඉතා සහයෝගයෙන් කටයුතු කරනවා.සභාපති උප සභාපති කියලා වුණත් වෙනසක් නැහැ.අනික් සභාවල් වල දකින්නට නොලැබුණු දෙයක් තමයි ඒක.අළුතින් පත්වු නවක මන්ත්‍රීතුමන්ලාට මම සුභ පතනවා.අපිත් එක්ක ඉතා සහයෝගයෙන් ඉදිරියට මෙම ගමන යයි කියලා අපේක්ෂා කරනවා.

අපේ සභාවේ කාලසීමාව තුළ අපි අනුමත කරන,අපි ලබා ගන්න තීන්දු තීරණ අනාගතයේදී යම් විදිහට අයහපත් බලපෑමක් සිදුවෙනවා.ඒ නිසා කල්පනාකාරීව දුර දිග හිතලයි හැමදේම කරන්න ඕනි.ගරු සභාපතිතුමා දේශපාලනික මෙන්ම පරිපාලනමයත් ගැටෙමින් තම කටයුතු කරන්නේ.ඒ නිසා නිලධාරීන්ගේ කාර්යභාරය වියයුත්තේ සභාපතිතුමා දැනුවත් කිරීම සහ නිලධාරීන් ඉතා වගකීම්සහගතව වැඩකීරීමයි.

අද දින සභාවට පැමිණි ගරු මන්ත්‍රීවරුන්ට සහ මන්ත්‍රතුමියන්ට බෙහෙවින් ස්තුතිවන්ත වෙමින් සභාවේ කටයුතු අවසන් කරනවා.

ප.ව 1.35ට ගරු සභාවේ කටයුතු අවසන් කරන ලදි.

 2022 ඔක්තෝම්බර් මස 18 වන දින සභාපති,

 නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල

* සියළු පුනරාවර්තන වියදම් (වැටුප් හා දීමනා, ගමන් වියදම්, අතිකාල, දුරකතන, ජල,විදුලි, පුවත්පත් බිල්පත්, ගොඩනැගිලි අළුත්වැඩියා හා නඩත්තු වියදම්, සංග්‍රහ වියදම් වැනි ගෙවීම්) ගරු සභාපතිතුමාගේ අධිකාරිත්වය යටතේ ගෙවීම් කිරීමටත්,
* රු.300,000.00 දක්වා ගොඩනැගිලි ඉදිකිරීම් සඳහා වන වියදම් හැර අනෙකුත් ප්‍රාග්ධන වියදම්(එනම් මාර්ග සංවර්ධනය, කාර්යාලයීය උපකරණ මිලදී ගැනීම, පුස්තකාල පොත් මිලදී ගැනීම) ගෙවීම් සඳහා සභාවේ ආවරණ අනුමැතියට යටත්ව සභාපතිවරයාට අධිකාරිය පැවරීමටත්,
1. **ගරු මන්ත්‍රී නුවන් බෝඹුවල මහතා**
2. **ගරු මන්ත්‍රී පියසේන පොල්වත්ත මහතා**

ගරු මන්ත්‍රී සුනිල් සේරසිංහ මහතා විසින් කළ ප්‍රකාශය දේශපාලනික පටු අරමුණින් නොකළ බවත් හුදෙක්ම ජනතාවගේ ගැටළු ගැන පමණක් සිතමින් කරන ලද්දක් බව ප්‍රථමයෙන් සඳහන් කරන ලදි.

එන්නත්කරණය අතිසාර්ථකව සිදු කරන ලද බව රජය විසින් ප්‍රකාශ කළත් ප්‍රමුඛතාවය ලබා දියයුත්තේ අවුරුදු 60ට වඩා වැඩි පුද්ගලයන්ට බව සෞඛ්‍ය බලධාරීන් විසින් ප්‍රකාශ කළත් එසේ නොකිරීම නිසා වයස්ගත මරණ අනුපාතය ඉහළ ගොස් ඇතිබවත් ඒ සඳහා රජය වගකිව යුතු බවත් සඳහන් කරන ලදි.

පුරාණ රජවරු විසින් වැව් බැඳි රාජ්‍යයන් වල අක්කර සියදහස් ගණනක් සංවර්ධනය කිරීම කළ බවත් එතුමන්ලා මිනිසුන් විසින් දේවත්වයෙන් පිදු බවත් සඳහන් කරන ලදි

ඒ ප්‍රදේශවල ජීවත් වන ජනතාව අලි ගම්මාන වලට වැදීම,ගොවිතැන් පාළු වීම,පොහොර ගැටළුව වැනි ප්‍රශ්න වලින් පීඩාවට පත්ව ඇති අවස්ථාවක,මුළු රටම කොවිඩ් වසංගතයකින් පෙළෙන අවස්ථාවක පරාක්‍රම සමුද්‍රය වටා ඇවිදින මංතීරු සකස්කිරීමට යෝජනා කිරීම උචිත නොවන බවත් ප්‍රකාශ කරන ලදි.

සියළු කොවිඩ් වසංගත තත්වයන් දුරු වී සියළු දෙනාටම නිදුක් නිරෝගී අනාගතයක් ප්‍රාර්ථනා කරමින් එතුමාගේ ප්‍රකාශ අවසන් කරන ලදි.

1. **ගරු මන්ත්‍රී චමින්ද කුමාර මහතා**

දෙල්වල ග්‍රාමීය රෝහලේ දැනට වෛද්‍යවරුන් දෙදෙනෙකු සේවය කරන නමුත් රාත්‍රී කාලයේදී කිසිදු වෛද්‍යවරයෙකු රෝහලේ රාජකාරී කටයුතු සඳහා නොමැති බවත් එනිසා ගම්වාසීන් දැඩි අපහසුතාවයට පත්ව ඇති බවත් සඳහන් කරන ලදි.එබැවින් ඒ සම්බන්ධව අදාල බලධාරීන් දැනුවත් කරන ලෙස ගරු සභාපතිතුමා වෙත ඉල්ලීමක් කරන ලදි.

දෙල්වල කොට්ඨාසයේ එන්නත්කරණය ක්‍රියාවලිය සාර්ථකව නිමකිරීමට හැකිවීම සම්බන්ධව තමා උද්ධාමයට පත්වන බව සඳහන් කරන ලදි.නමුත් ගරු මන්ත්‍රී සුනිල් සේරසිංහ මහතා විසින් සඳහන් කළ කරුණට පිළිතුරු වශයෙන් ප්‍රකාශ කර සිටියේ දෙල්වල ග්‍රාම නිලධාරීතුමියට ගරු මන්ත්‍රිනි ඉනෝකා ප්‍රියදර්ශනී මහත්මිය විසින් එන්නත්කරණ ක්‍රියාවලිය අතරතුර යම් දේශපාලනික බලපෑමක් සිදුකළ බවත්ය.එබැවින් ඒ සම්බන්ධ විධිමත් පරීක්ෂණයක් සිදුකළ යුතු බවත් සඳහන් කරන ලදි.

එමෙන්ම රම්‍ය සහන පදනම යටතේ දෙල්වල කොට්ඨාසයේ නිරෝධායනය වන පවුල් සඳහා සහනමළු බෙදාදීමට කටයුතු කළ ගරු හිටපු පළාත්සභා මන්ත්‍රී රම්‍ය කුමාර වීරසිංහ මැතිතුමාට තම ගෞරවණිය ස්තුතිය පළ කරන බවත් ප්‍රකාශ කරන ලදි.

දෙල්වල කොට්ඨාසය තුළ එන්නත්කරණයේදී සිදුවූ අසාධාරණය සම්බන්ධයෙන් ගරු මන්ත්‍රීතුමියගේ නම සඳහන් කිරීම සම්බන්ධයෙන් විරෝධය දැක්වූ ගරු උප සභාපතිතුමාට තම ප්‍රකාශය තුළින් යම් සිත්තැවුලක් වූයේ නම් ඒ පිළිබඳව සමාව අයැද සිටින බවත් ප්‍රකාශ කරන ලදි.

සියළු දෙනාටම නිදුක් නිරෝගී සුවය ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී ආර් ඒ වසන්ත මහතා**

ගරු මන්ත්‍රී චමින්ද කුමාර මහතාගේ ප්‍රකාශයේදී සඳහන් කරන ලදි දෙල්වල කොට්ඨසයේ එන්නත්කරණ වැඩසටහනේදී සිදු වූවා යැයි කියන දේශපාලනික බලපෑමට අදාල මන්ත්‍රීතුමියගේ නම සඳහන් කිරීම සදාචාර සම්පන්න නොවන බව පැවසුවත් එසේ ක්‍රියාවන් සිදුකිරීම සදාචාර සම්පන්න නොවන බවත් ප්‍රකාශ කරන ලදි.

නිවිතිගල ප්‍රාදේශිය සභාවේ සේවයේ නියුතුව සිටියදී හදසි හෘදයාබාධයකින් අප අතරිවන් වෙන් වු කාර්මික නිලධාරීතුමියගේ අභාවය වෙනුවෙන් ඉමහත් කණගාටුව ප්‍රකාශ කරන අතර එවැනි දිගුකාලීන අසනීප ඇති නිලධාරීන් බොහෝ වගකීම් සහිත රාජකාරී කටයුතු වල නියැලීම පිළිබඳ දෙවරක් සිතා බැලිය යුතු බව ප්‍රකාශ කරන ලදි.

ගියවර සභාවාර්තාවේ අදහස් දැක්වීමේ සඳහන් වී ඇති පරිදි ගුරු වර්ජනය නිසා කොවිඩ් සීඝ්‍ර ව්‍යාප්තියක් සිදු වූ බවත් ඒ සඳහා ජනතා විමුක්ති පෙරමුණේ මැදිහත් වීමක්ද තිබූ බවත් සඳහන් වී ඇති බව තමා දුටු බව ප්‍රකාශ කරන ලදි.නමුත් කොවිඩ් ව්‍යාප්තිය පාලනය කර එට විවෘත කර ඇති බව රජය විසින් ප්‍රකාශයට පත්කර ඇති අවස්ථාවක ගුරු වර්ජනය සිදු කළ බවත් කොවිඩ් ආසාදිතව ගුරුවරුන් ජීවිතක්ෂට පත්ව ඇති බව දැක්වෙන විස්තර සමාජ මාධ්‍ය වල අසත්‍ය ප්‍රචාරණයන් විවිධ වූ විවිධ මඩ බලකා පාර්ශව මගින් පැතිරවූ බවත් සඳහන් කරන ලදි.එබැවින් දේශපාලනික අසමත්වීම් මත ගුරු වැටුප් තීරණය නොකළ යුතු බවත් එතුමා වැඩිදුරටත් ප්‍රකාශ කරන ලදි.

පදනම් විරහිත කරුණු පදනම් කරගෙන අසත්‍ය පුරාජේරු පවසමින් රට තවත් අගාධයට පත් නොකළ යුතු බවත් රටේ උද්ගත වී ඩොලර් හිඟය හමුවේ අවශ්‍ය ඖෂධ,අත්‍යාවශ්‍ය භාණ්ඩ ආනයනය ගැටළුවක්ව පවතින බවත් ඒ සඳහා විසඳුම් සෙවීමට රජය යොමු විය යුතු බවත් සඳහන් කරන ලදි.

පවතින කොවිඩ් තත්වය හමුවේ සෞඛ්‍ය සේවාවන් සඳහා විශාල පිරිවැයක් දැරීමට සිදුව ඇති පසුබිමක දේශපාලකයින්ට මිලියන ගණනින් වංචා කිරීමට ඉඩ සැලසීම යෝග්‍ය නොවන බවත් ප්‍රකාශ කරන ලදි.

ගරු මන්ත්‍රී පියසේන පොල්වත්ත මහතාගේ ප්‍රකාශයේ සඳහන් වූ පරිදි අලිමිනිස් ගැටුමින් ජනතාව පීඩාවට පත්ව ඇති බවත් එසේ වීමට හේතු සඳහන් කරමින් කියා සිටියේ අලිමංකඩ වසා දමමින් ගම් උදාන ඇතිකළ බවත් අලිඇතුන් පුනරුත්ථාපනය සඳහා වෙන්කරන ලද අක්කර 25000ක තිස්සමහාරාමයේ භූමීය පෞද්ගලික සමාගම් වලට කෙසෙල් වගාකිරීමට ඉඩ හැරීම තුළින් එවැනි දේ සිදුවූ බවය.

රටේ මේ ඇති වී ඇති වසංගතය ඉක්මනින් දුරු වී රටේ ජනතාවගේ සුභසිද්ධිය උදෙසා නිවැරදි තීන්දු තීරණ ගැනීමට පවතින රජයට ශක්තිය ධෛර්‍යය ලැබේ වේවා යැයි ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී සුරේෂ් කාන්ත් මහතා**

නිවිතිගල ප්‍රාදේශිය සභාවේ කාර්මික නිලධාරීතුමියගේ හදිසි අභාවය වෙනුවෙන් තමාට සහභාගී වීමට නොහැකි වූ බවත් තම බලවත් ශෝකය ප්‍රකාශ කරමින් එතුමා තම අදහස් දැක්වීම ආරම්භ කරන ලදි.

රජයේ දේශපාලකයෙන් මාධ්‍ය්‍යට ප්‍රකාශ කළ කරුණක් මතුකරමින් එතුමා කියා සිටියේ ගුරුවර්ජනය ශ්‍රී ලංකා පොදුජන පෙරමුණේ නිර්මාණයක් බව සැකසහිත බව තමාට හැඟෙන බවත් ප්‍රකාශ කරන ලදි.

කොවිඩ් නිසා නිරෝධායනයට ලක්වන පවුල් වෙනුවෙන් ලබා දෙන සහන මළු අඩුආදායම්ලාභී පවුල් සඳහා ලබාදීමේ නව චක්‍රලේඛයක් නිකුත් කර ඇති අතර එනිසා වතුජනතාවට ඒ ලබාදුන් සහනයත් දැනට නොලැබෙන බව සඳහන් කරන ලදි.වතු පවුල් වල ජනතාවගේ ජීවිකාව පිළිබඳව මෙවැනි තීන්දු තීරණ ගන්නවාදැයි දෙවරක් සිතා බැලිය යුතු බවත් වතු ආශ්‍රිත රැකියා වලට දෛනිකව වාර්තා කළහොත් පමණක් ඔවුන්ට හිමි මාසික වැටුපට හිමිකම් ලබන අතර එසේ නොමැති අවස්ථාවක ඔවුන්ගේ ආදායම අහිමි වී යන බවත් සදහන් කරන ලදි.එසේ තිබියදී ඔවුන්ට සහන මළු සඳහා හිමිකම් නොලබන්නේ මන්දැයි එතුමා විසින් ප්‍රශ්නයක් නගන ලදි.

රජවේ නිලධාරීන්ට චෝදනා කිරීමට තමා මැලි වුවත් රුපියල් දෙදහසේ දීමනාව ලබා දීමේදී දුරකතන මගින් විමසා පවුල් පසුබිම ගැන නිසි අවබෝධයක් නොමැතිව තීන්දු තීරණ ලබාගැනීම පිළිබඳ තමාගේ ප්‍රසාදයක් නොමැති බවත් රුපියල් දෙදහසේ දීමනාව බෙදී යාම විනිවිදබවකින් තොරව සිදුවන බවත් ඒ සම්බන්ධව අදාල බලධාරීන් දැනුවත් කරන ලෙසත් පවසමින් තම ප්‍රකාශය අවසන් කරන ලදි.

1. **ගරු සභාපති කුලතුංග ලියනගේ මහතා**

කෙටිකාලයක් නිවිතිගල ප්‍රාදේශිය සභාවේ සේවයේ නියුතුව සිටියදී හදිසියේ අප අතරින් වෙන් වූ කාර්මික නිලධාරීතුමියගේ පවුලේ සාමාජිකයන් වෙත තමා ඇතුළු මන්ත්‍රී මණ්ඩලයේ බලවත් කණගාටුව ප්‍රකාශ කරන බවත් ප්‍රකාශ කරන ලදි.

ගරු මන්ත්‍රී සුරංග ප්‍රභාත් කුමාර මහතාගේ යෝජනාවකට අනුව ගඟුල්විටිය ප්‍රදේශයේ පදිංචි ජපන් ශිෂ්‍යත්වයක් හිමි කරගත් දැරියක් සඳහා ලැප්ටොප් පරිඝනකයක් ලබා දීම සඳහා ඉල්ලීමක් ඉදිරිපත් වුවත් සභා අරමුදල් මගින් රුපියල් විසිපන්දහසක මුදලක් පමණක් ඇයට ලබා දීමට අනුමැතිය ලබා දීම සඳහා ගරු ආණ්ඩුකාරතුමා වෙත ඉදිරිපත් කළ අතර එහිදි එතුමාගේ කාරුණික අවධානය මේ සඳහා යොමුකොට ඇය වෙත රුපියල් එක්ලක්ෂ අනුදහසක් පමණ වටිනා DELL වර්ගයේ ලැප්ටොප් පරිඝනයක් ලබා දීමට කටයුතු කිරීම පිළිබඳ එතුමා වෙත තමා ඇතුළු ගරු සභාවේ ගෞරවණීය ස්තුතිය පිරිනමන බව සඳහන් කරන ලදි.

කොවිඩ් වසංගතය හමුවේ ග්‍රාමීය ජනතාවගේ ගැටළු වෙනුවෙන් තම උපරිම කැපවීමෙන් කටයුතු කරන ලෙස ගරු මන්ත්‍රීවරුන්ගෙන් ඉල්ලීමක් කරන ලදි.

වර්ෂ 1977ට පෙර ශ්‍රීලංකාව තුළ දේශීයව ටයර්,තුනී ලෑලි,පේෂකර්ම කර්මාන්ත වලින් ස්වයංපෝෂිතව පැවතුණද 1977 විවෘත ආර්ථිකයෙන් පසු ඒ සියළු කර්මාන්ත පරිහානියට පත් වූ බවත් හිටපු ගරු ජනාධිපති ආර් ප්‍රේමදාස මහතාගේ සංකල්පයකට අනුව බිහිවූ ඇඟළුම් කර්මාන්තශාලා වලින් දැනටත් රටේ ආර්ථිකයට සලසන සේවය පිළිබඳ තමාගේ ප්‍රසාදය හිමිවන බවත් ප්‍රකාශ කරන ලදි.

ශ්‍රී ලංකාව තුළ 67% ටත් වඩා වැඩි ප්‍රමාණයකට දැනටමත් එන්නත් මාත්‍රා දෙකම ලබාදී අවසන් බවත් ඉදිරියේදී රටේ කටයුතු යථා අයුරින් පවත්වාගෙන යාමට හැකිවේ යැයිද ප්‍රකාශ කරන ලදි.

පවතින දේශපාලන පසුබිම හමුවේ ඉදිරි අනාගතයේදී රටට සේවයක් කිරීමට හැකි දේශපාලන පක්ෂයක් හෝ ජනතාවගේ සුභසිද්ධිය වෙනුවෙන් කටයුතු කරන නායකයින් බිහිවීම අස්ථීර නොවන බවත් ප්‍රාදේශිය දේශපාලකයින් ලෙස තමාට හැකි පමණින් ජනතාවට සේවය කිරීමට කටයුතු කළ යුතු බවත් ප්‍රකාශ කරන ලදි.

ගරු සභාවට සහභාගී වු සියළු දෙනාටම තම ස්තූතිය ප්‍රකාශ කරමින් එදිනට නියමිත සභාවේ කටයුතු අවසන් බව දන්වන ලදි.

ප.ව 12.30ට ගරු සභාවේ කටයුතු අවසන් කරන ලදි.

2021.09.21 වන දිනැති ඉහත සභා වාර්තාවේ සංශෝධන කිසිවක් නොතිබූ බැවින් 2021.10.21 වන දින පැවැත්වූ මාසික සභා රැස්වීමේදී ගරු මන්ත්‍රීවරුන්ගේ හා මන්ත්‍රීතුමියන්ගේ ස්ථිරත්වයෙන් සභා සම්මත විය.

 2021 සැප්තැම්බර් මස 21 වන දින සභාපති,

 නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල